text:
NTCHITO YOLALIKIRA NDI KUPHUNZITSA PADZIKO LONSE
Africa
MAYIKO 58
CHIWERENGERO CHA ANTHU 979,685,702
OFALITSA 1,363,384
MAPHUNZIRO A BAIBULO 3,265,314
“Ndakonzeka Kutuluka mu Babulo Wamkulu”
Mnyamata wina wa ku Uganda, dzina lake Thomson, anakhumudwa ndi zimene zinkachitika m’chipembedzo. Iye anasiya kupita kutchalitchi chifukwa chakuti atsogoleri awo ankangofuna ndalama basi. Koma sanasiye kuwerenga Baibulo tsiku ndi tsiku. Ankachita chidwi kwambiri ndi buku la Chivumbulutso ndipo ankayesetsa kuti amvetse tanthauzo lake n’kulemba notsi m’kope. Ndiyeno m’bale wina anamupeza Thomson akuwerenga Baibulo pamalo amene ankagwira ntchito yake yazomangamanga. Anakambirana zambiri ndipo iye analandira buku lakuti Kodi Baibulo Limaphunzitsa Chiyani Kwenikweni? Usiku wa tsiku limenelo, Thomson anamaliza kuwerenga buku lonse. Ndiyeno kutacha, m’baleyo analandira meseji yonena kuti: “Ndikuthokoza kwambiri Ambuye chifukwa cha buku limene mwandipatsa. Panopa ndakonzeka kutuluka mu Babulo Wamkulu.” Thomson anapempha kuti amupatse mabuku onse amene analembedwa m’mawu a m’munsi ndiponso kumapeto kwa bukuli. Iye ankaphunzira Baibulo mwakhama kwambiri moti anabatizidwa mu 2012 pa msonkhano wachigawo wakuti ‘Tetezani Mtima Wanu.’ Mu March 2013, Thomson anayamba upainiya wokhazikika ndipo akuthandiza anthu ena kuti atulukenso mu Babulo Wamkulu.
Anaphunzitsidwa ndi Abale Okwana 8
Munthu wina dzina lake Jimmy anakulira mumzinda wa Port Louis, womwe ndi likulu la dziko la Mauritius. Anayamba kumwa mowa ali ndi zaka 16, ndipo kenako ankaledzera tsiku ndi tsiku. Akaledzera ankalephera kudziletsa ndipo ankachita zinthu zimene zinachititsa kuti akhale kabwerebwere wa kundende. Nthawi zina ankatha kumwa mikunda itatu ya kachasu ndiponso kusuta ndudu 60 pa tsiku. Ndalama za kachasu zikamuthera ankangomwa mankhwala otsukira mawindo. Zikavutitsitsa ankangomwa perefyumu wa mayi ake. Munthu wina atamuuza kuti akuoneka ngati mtembo, anaganiza zopita kumalo othandiza anthu kuti asiye kumwa mowa mwauchidakwa. Anakhala kumeneko chaka ndi hafu koma sizinamuthandize.
Kenako Jimmy anakumana ndi Mboni za Yehova ndipo anayamba kuphunzira Baibulo. Nthawi zina ankasiya kuphunzira kuti amwe kaye mowa. Pamene ankafika pozindikira kuti ayenera kusintha, anali ataphunzira ndi abale osiyanasiyana okwana 8. Iye anati: “Ndinamva ngati lupanga lotchulidwa pa Aheberi 4:12 likulasa mtima wanga. Tsiku lina ndikuwerenga Baibulo ndinaona lemba la Miyambo 24:16, limene limanena kuti: ‘Wolungama akhoza kugwa nthawi 7 ndipo amadzukanso.’ Mawu amenewa ndi amene anandithandiza kwambiri kuti ndisinthe.” Ataphunzira ndi abale 7, “n’kugwa” Jimmy anayesetsa “kudzukanso” ndipo m’bale wa nambala 8 anamuthandiza. Jimmy ankachonderera Yehova kuti amupatse mphamvu zoti asinthe, ankapita ku misonkhano ndipo anasiya zoipa zimene ankachita. Anabatizidwa mu 2003 ndipo anayamba upainiya wokhazikika mu 2012. Panopo ndi mtumiki wothandiza mumpingo wina wa pachilumba cha Rodrigues.
“Yehova ndi Angelo Adzakhala Anzanga”
Mayi wina wa ku Kenya wazaka 70 , dzina lake Mary, anali membala wa chipembedzo chinachake kwa zaka zambiri. Iye ankathandiza kwambiri chipembedzocho kuti chizipeza ndalama ndipo anathandizanso kuti tchalitchi china chimangidwe. Pamene mwana wake wina anakhala Mboni, Mary sanasangalale. Mwanayo ankamuitana kuti apite naye ku misonkhano koma Mary ankakana. Iye ankanena kuti akufuna kumva uthenga wa m’Baibulo mu chinenero chake cha Chikikuyu osati Chiswahili. Koma kenako Mary anavomera kupita ku msonkhano wachigawo umene unachitika mu Chikikuyu. Pa msonkhanowu anakhala pamalo a okalamba. Iye anachita chidwi kwambiri ndi mmene anthu anachitira naye zinthu mwachikondi. Ananena kuti sanaonepo chikondi ngati chimenechi m’chipembedzo chake. Iye anamvetsera mwatcheru nkhani zonse ndipo anasangalala kwambiri ndi zimene anamva. Munthu wina atamuuza kuti angaphunzire naye m’kabuku kakuti Mverani Mulungu, anavomera nthawi yomweyo.
Mary atangophunzira kwa miyezi yochepa, anasankha zoti akhale wa Mboni za Yehova ndipo anatsanzika ku chipembedzo chakecho. Atsogoleri a chipembedzocho anakwiya kwambiri. Iwo anaitana m’busa mumzinda wa Nairobi, womwe ndi likulu la dzikolo, kuti abwere kudzalankhula naye. Iye anayesetsa kulimbikitsa Mary kuti asasiye chipembedzocho, koma iye sanasinthe maganizo. M’busayu anamufunsa kuti: “Kodi ndani adzakhale anzanu mukasiya chipembedzochi? Paja muli ndi anzanu ambiri amene ali m’tchalitchichi.”
Mary anayankha kuti: “Yehova ndi angelo adzakhala anzanga. Nawonso a Mboni adzakhala anzanga.”
Poona kuti walephera kusintha maganizo a Mary, m’busayu anachoka. Ndiyeno Mary akupitiriza kuphunzira Baibulo ndipo amapita ku misonkhano ngakhale kuti amakhala kutali. Tsiku lina anayenda kwa maola awiri mvula ikugwa kuti afike ku misonkhano chifukwa chakuti sanathe kukwera basi tsikulo. Ngakhale kuti anthu ena okhala nawo pafupi akumutsutsa, Mary akufunitsitsa kuti akwaniritse cholinga chake choti abatizidwe.
Abusa Anamutchera Ndale
Ku Cameroon kuli mtsikana wina wazaka 14 dzina lake Ashton. Iye amakhala ndi abambo ake aakulu. Atangoyamba kuphunzira Baibulo ndi Mboni za Yehova, bambo akewo limodzi ndi akazi awo anayamba kumutsutsa koopsa. Ankamukakamiza kuti azipita nawo ku mapemphero a tchalitchi cha Pentekosite. Tsiku lina ku mapempherowo, m’busa ankaika dzanja pa mitu ya anthu kuti awapatse mzimu ndipo anthuwo ankagwa. Koma ataika dzanja pamutu wa Ashton, sanagwe. Ndiyeno m’busayo anapemphera mobwerezabwereza koma iye osagwabe. Kenako m’busayo anangomutchera ndale n’kumugwetsa. Atafika kunyumba, Ashton anauza bambo ndi mayi akewo kuti abusa anamutchera ndale koma iwo sanakhulupirire. Nthawi yomweyo, iye anaganiza zoti asadzabwererenso kutchalitchiko. Ashton amapitabe ku misonkhano ngakhale kuti abale ake komanso aneba ake amamutsutsa kwambiri.
Anaitanidwa ndi Kamwana
Ku Angola, kamwana kena ka chaka chimodzi ndi miyezi 5, dzina lake Anilpa, kanagwira nawo mwakhama ntchito yoitanira anthu ku msonkhano wachigawo wa chaka chatha. Ntchito ya Anilpa inali yogogoda pakhomo n’kupereka kapepala koitanira anthu ku msonkhano pomwe mayi ake ankafotokoza mwachidule zimene abwerera. Ntchitoyi inafika pomusangalatsa kwambiri moti nthawi zina, sankadikira kuti mayi ake amalize kukambirana ndi munthu asanakagogode khomo lina. Anilpa anachititsa chidwi kwambiri anthu omwe ankawapatsa timapepalawo moti pa tsiku lomaliza la msonkhano, mayi wina anabwera n’kumuuza kuti: “Ndimakufunafunatu. Ndasangalala kukupeza chifukwa ndiwe unandiitana ku msonkhanowu.”
Anatopa ndi Kuponderezedwa
Mu August 2012, ofalitsa ena ochokera mumpingo wa Antaviranambo ku Madagascar anakumana ndi gulu lina la anthu amene ananena kuti akufuna kukhala Mboni za Yehova. Anthuwo ankaona kuti akuponderezedwa ndi atsogoleri a matchalitchi awo omwe ankaphunzitsa zinthu zina koma n’kumachita zina. Anthuwo ananena kuti m’matchalitchi awo sawaphunzitsa Baibulo ndiponso alibe mabuku ofotokoza zimene amakhulupirira. Anadandaulanso kuti ankayenera kupereka ndalama zambiri m’matchalitchi awo komanso anthu sakondana mmene Akhristu oona ayenera kuchitira. Iwo ananenanso kuti a Mboni za Yehova sakhala ndi mavuto amenewa.
Kenako anthuwo analemba kalata yopita ku ofesi ya nthambi. M’kalatayo anati: “Tikukulemberani pofuna kukudziwitsani kuti tikufunitsitsa kutumikira Yehova. Koma timakhala kutali. Enafe timayenda mtunda wa maola 9 kapena 15 kuti tikafike ku misonkhano. Choncho tikukupemphani kuti mutitumizire munthu woti azitiphunzitsa Baibulo. Sitingakwanitse kutumikira Yehova ndi mtima wonse ngati simutithandiza kulimbitsa ubwenzi wathu ndi iye. Tilipo anthu okwana 215 ochokera m’midzi itatu. Tinali m’zipembedzo zosiyanasiyana koma panopa tonsefe tikufunitsitsa kutumikira ndiponso kumvera Yehova ndi mtima wonse. Tikudziwa kuti mudzatithandiza.”
Abale ena anapita kukakumana ndi anthuwo ndipo anayenda kwa maola 9 kuti akafike kumudzi woyamba. Kumudziko, abalewo anachititsa msonkhano ndipo anthu 65 anafika. Pasanapite nthawi, anthu ambiri kumidzi ina anamva ndipo ananena kuti nawonso akufuna kuti aphunzitsidwe Baibulo. Ndiyeno abalewo anayendanso kwa maola 4 n’kufika kumudzi wina kumene anthu 80 anafika pamsonkhano. Kumeneko anakumananso ndi anthu ena amene anawapempha kuti apite kumudzi kwawo ndipo anafunika kuyenda maola awiri. Abalewo anavomera ndipo anakachititsanso msonkhano kumeneko. Anthu oposa 50 anabwera.
Anthu oposa 30 ochokera m’midziyi anapita ku msonkhano kutauni ya Mahanoro ndipo anayenera kuyenda tsiku limodzi ndi hafu kuti afike. Izi zinachitika pa misonkhano iwiri. Anthu 25 anafikanso pa nthawi imene woyang’anira dera ankachezera mpingo wa m’tauniyi. Anthu ena anafika ndi banja lawo lonse ndipo ena anali achikulire. Onsewo anagona m’nyumba imodzi ndipo ankakambirana komanso kufunsana mafunso mpaka usiku. Iwo ananena kuti anthu ambiri ochokera kumidziyo akufuna kukhala a Mboni chifukwa atopa ndi kuponderezedwa ndi atsogoleri a zipembedzo zawo.


c: text/html

text:
MBIRI YA MOYO WANGA
Kutumikira Mulungu Kwandithandiza Kuti Ndikhale Wosangalala
Ndili mwana, ndinali wamanyazi komanso ndinkadzikaikira kwambiri. Komanso anthu a kudera lathu ankandisankha chifukwa chosiyana nawo mitundu. Ndinkaona kuti Baibulo lingandithandize pa mavuto angawa, choncho ndinayamba kupita ku tchalitchi cha Katolika chimene chinali m’dera lathu n’cholinga choti ndimvetse bwino Baibulo. Koma zimenezi sizinandithandize, choncho ndinayamba kuchita masewera osiyanasiyana.
Pasanapite nthawi, ndinayamba kuchita mafizo osiyanasiyana kuphatikizapo kunyamula zitsulo zolemera. Kenako ndinatsegula malo ochitira masewerawa mumzinda wa San Leandro ku California. Ndinkagwira ntchito ndi anthu ambiri ochita masewera onyamula zitsulo zolemera kuphatikizapo munthu amene anapambana pa mpikisano wa masewerawa n’kukhala Mr. America. Ngakhale kuti masewerawa anachititsa kuti ndikhale chibaunsa, zimenezi sizinathetse njala yanga yofuna kumvetsa bwino Baibulo.
NDINAPEZA ZIMENE NDINKAFUNA
Mnzanga wina amene ndinkagwira naye ntchito atazindikira kuti ndinkafunitsitsa kumvetsa bwino Baibulo, anandiuza kuti ndikumane ndi munthu winawake wa Mboni za Yehova. Ndinavomera ndipo tsiku lotsatira wa Mboniyo anabwera kunyumba kwanga. Anabwera m’mawa ndipo tinakambirana kwa maola 4. Iye anayankha mafunso anga onse pogwiritsa ntchito Baibulo. Ndinamuuza kuti abwerenso madzulo tsiku lomwelo ndipo tinakambirana mpaka pakati pa usiku. Ndinasangalala kwambiri ndi zimene ndinaphunzira moti ndinamupempha kuti tsiku lotsatira ndipite naye limodzi kuti ndikaone mmene a Mboni amaphunzitsira anthu kunyumba ndi nyumba. Ndinachita chidwi kwambiri ndi mmene ankagwiritsira ntchito Baibulo poyankha mafunso. Ndinaganiza zoti nanenso ndiyambe kuphunzitsa anthu Baibulo.
Choncho ndinasiya ntchito n’kuyamba kuphunzitsa anthu Baibulo. Ndinkaphunzitsa anthu Baibulo limodzi ndi wa Mboniyu, yemwenso anali mpainiya, dzina limene a Mboni za Yehova amene amagwira ntchito yolalikira nthawi zonse amadziwika nalo. M’mwezi wa May 1948 ndinabatizidwa pa msonkhano waukulu wa Mboni za Yehova womwe unachitikira m’holo ya Cow Palace mumzinda wa San Francisco ku California. Chakumapeto kwa chaka chomwechi, nanenso ndinakhala mpainiya.
Ndinapempha a Mboni kuti apite kunyumba kwa mayi anga kuti akakambirane nawo mfundo za m’Baibulo. Mayi anasangalala kwambiri ndi zimene anaphunzirazo moti pasanapite nthawi anakhala a Mboni za Yehova. Ngakhale kuti achibale awo ankawatsutsa, mayi anakhalabe okhulupirika kwa Yehova mpaka pamene anamwalira mu 1995. Kupatulapo mayi anga, palibe aliyense wa m’banja lathu amene anakhala wa Mboni.
NDINAPEZA MKAZI WOYENERA KUMANGA NAYE BANJA
Mu 1950, ndinasamukira mumzinda wa Grand Junction ku Colorado, komwe ndinakumana ndi mtsikana wina dzina lake Billie. Iye anabadwa mu 1928 pa nthawi imene ku United States kunali mavuto aakulu azachuma. Ali mwana, mayi ake ankamuwerengera Baibulo usiku uliwonse pogwiritsa ntchito nyali ya palafini. Billie anaphunzira kuwerenga ali ndi zaka 4 ndipo ankadziwa nkhani zambiri za m’Baibulo. Chakumapeto kwa zaka za m’ma 1940, mayi ake a Billie anayamba kuphunzira Baibulo ndi a Mboni za Yehova, ndipo anazindikira kuti munthu akamwalira sapita kukawotchedwa kumoto. (Mlaliki 9:5, 10) Kenako mayi a Billie ndi bambo ake omwe, anakhala a Mboni za Yehova.
Mu 1949, Billie anamaliza maphunziro ake a ku koleji ku Boston komwe ankaphunzira ntchito ya uphunzitsi. Atabwereranso kunyumba anayamba kuphunzira Baibulo ndi a Mboni za Yehova. Iye anaganiza zogwiritsira ntchito moyo wake potumikira Mulungu m’malo moyamba ntchito ya uphunzitsi. Kenako anabatizidwa pa msonkhano wamayiko wa Mboni za Yehova womwe unachitika mu 1950 pabwalo la zamasewero la Yankee mumzinda wa New York. Patapita nthawi yochepa tinakumananso ndipo tinakwatirana n’kuyamba upainiya.
Titakwatirana tinakakhala ku Eugene mumzinda wa Oregon, ndipo tinapeza anzathu ambiri. Mu 1953, tinapita ku Grants Pass mumzinda womwewu n’kumakagwira ntchito yolalikira limodzi ndi mpingo wina wa Mboni za Yehova umene unali ndi anthu ochepa. Chakumapeto kwa chaka chomwechi, tinaitanidwa ku sukulu ya Giliyadi, kalasi ya nambala 23. Iyi ndi sukulu ya Mboni za Yehova yophunzitsa umishonale. Sukuluyi inali pafupi ndi tauni ya South Lansing ku New York, mtunda wa makilomita 400 kumpoto chakumadzulo kwa mzinda wa New York.
TINAKAKHALA AMISHONALE KU BRAZIL
Titamaliza maphunziro athu, ine ndi Billie, tinauzidwa kuti tikakhala amishonale ku Brazil. Mu December 1954, patatha miyezi 5 kuchokera pamene tinamaliza maphunzirowa, tinakwera ndege kupita ku Brazil. Patangotha ola limodzi, injini ya ndege inazima. Komabe mwamwayi ndegeyi inatera bwinobwino ku Bermuda. Titanyamuka, ndegeyi inavutanso ndipo tinaima ku Cuba. Patatha maola 36 tinafika kumaofesi a Mboni za Yehova ku Rio de Janeiro, m’dziko la Brazil, ndipo tinali titatopa kwabasi.
Titakhala nthawi yochepa, tinanyamuka limodzi ndi amishonale ena awiri kupita ku Bauru mumzinda wa São Paulo. Titafika tinayamba kukhala m’nyumba ya amishonale yatsopano imene inali mumzindawu. Mumzindawu munali anthu okwana 50,000 koma a Mboni tinali ifeyo basi.
Tinkapita kunyumba za anthu n’kumakawalalikira. Koma izi sizinasangalatse wansembe wina wakatolika ndipo anayamba kudana nafe. Ankatilondola tikamapita kunyumba za anthu ndipo ankawauza anthuwo kuti asamamvetsere zimene tikuwauza. Koma patangotha milungu ingapo, anthu onse a m’banja lina amene tinawalalikira, anavomera kuti tiziphunzira nawo Baibulo ndipo patapita nthawi anabatizidwa. Panalinso anthu ena omwe anavomera kuti tiziphunzira nawo Baibulo.
Banjali linali ndi wachibale amene anali pulezidenti wa gulu linalake lotchuka. Ndinakonza zoti tikapangire msonkhano m’holo ya gululi. Koma wansembe uja anaumiriza anthu a m’gululi kuti asatilole kukapangira msonkhano m’holoyi. Komabe pulezidentiyo anauza anthu a m’gululi kuti, “Mukangokana kuti a Mboni achite msonkhano wawo m’holoyi, ndichoka m’gululi.” Zimenezi zinachititsa kuti atilole kupangira msonkhano m’holoyi.
Mu 1956, tinauzidwa kuti tikachite nawo msonkhano wachigawo ku Santos, mumzinda wa São Paulo. Pafupifupi anthu 40 a mumpingo wathu anapita kumsonkhanowu pa sitima. Titabwerera ku Bauru, ndinapeza kalata yondidziwitsa kuti ndiziyendera mipingo ya Mboni za Yehova. Ndinagwira ntchitoyi kwa zaka pafupifupi 25 ndipo ndinkayenda madera osiyanasiyana m’dziko la Brazil.
ZIMENE TINKAKUMANA NAZO POCHITA UTUMIKI
Pa nthawiyi, kuyenda kunali kovuta kwambiri. Nthawi zambiri tinkayenda pa basi, sitima, ngolo kapena njinga ndipo nthawi zina tinkayenda pansi. Choyamba tinayendera mipingo ya Mboni za Yehova ya mumzinda wa Jaú womwe uli ku São Paulo. Mumzindawu, wansembe wina sankafuna kuti tizilalikira.
Tsiku lina wansembeyu anatiuza kuti: “Musiyiretu kulalikira ‘nkhosa zanga.’”
Koma ife tinamuyankha kuti, “Si nkhosa zanu, ndi nkhosa za Mulungu.”
Pa nthawi ina tinakonza zoonetsa filimu yonena za ntchito yathu yolalikira ya padziko lonse. Koma wansembeyo anauza gulu la anthu kuti adzatisokoneze. Titadziwa zimenezi tinadziwitsa apolisi. Wansembeyu komanso gulu lakelo atafika pamalo amene tinkaonetsera filimuyo, anangofikira m’manja mwa apolisi ndipo anawalozetsa mfuti. Tinaonetsa filimuyi ndipo anthu anasangalala nayo kwambiri.
Pafupifupi m’madera onse amene tinkalalikira, tinkakumana ndi anthu amene ankafuna kulepheretsa ntchito yathu yolalikira. Mwachitsanzo, mumzinda wa Brusque, womwe uli pafupi ndi mzinda wa Blumenau ku Santa Catarina, tinakumana ndi azimayi awiri omwe anali apainiya ndipo ankatsutsidwa koopsa. Koma iwo ankapirira ndipo kupirira kwawoko kunabala zipatso zabwino. Panopa patha zaka zoposa 50 ndipo kuderali kuli mipingo ya Mboni za Yehova yoposa 60. Kulinso malo a msonkhano okongola kwambiri amene ali kufupi ndi mzinda wa Itajaí.
Pa nthawi imene ndinkayendera mipingoyi, tinkasangalala kwambiri tikamagwira ntchito ndi a Mboni anzathu yokonzekera misonkhano ikuluikulu. Kuyambira mu 1975 mpaka 1977, ndinkayang’anira misonkhano yathu ikuluikulu yomwe inkachitikira m’bwalo lalikulu la zamasewero lotchedwa Morumbi. Tinkapempha mipingo kuti itumize anthu 10 kuti adzasese ndi kukolopa pamalo a msonkhanowo kutatsala tsiku limodzi kuti msonkhano uchitike.
Tsiku lina pamene osewera mpira ankachoka m’bwaloli, ankaseka n’kumanena kuti, “Azimayi omwewa akwanitsa kusesa ndi kukolopa malo onsewa?” Koma pofika 12 koloko usiku, tinali titamaliza kusesa ndi kukolopa bwalo lonselo. Woyang’anira bwaloli ataona zimenezi ananena kuti: “Tikanakhala kuti tikugwira ntchitoyi ndife, zikanatitengera mlungu wathunthu kuti tiimalize. Koma n’zodabwitsa kuti inuyo mwangoigwira maola ochepa okha.”
TINABWERERANSO KU UNITED STATES
Mu 1980 bambo anga anamwalira, ndipo zitatere tinabwerera kwathu ku United States kuti tizikasamalira mayi anga omwe ankakhala mumzinda wa Fremont, ku California. Tinkagwira ntchito yotsuka makoma ndi mawindo. Koma tinapitirizabe kuchita upainiya ndipo tinkathandiza anthu olankhula Chipwitikizi omwe ankakhala m’derali. Kenako tinasamukira ku San Joaquin, ndipo tinkafufuza anthu olankhula Chipwitikizi kuyambira ku Sacramento mpaka ku Bakersfield n’kumaphunzira nawo Baibulo. Panopa ku California kuli mipingo 10 ya Mboni za Yehova yachipwitikizi.
Mayi anga atamwalira mu 1995, tinapita ku Florida kukasamalira bambo a Billie popeza mayi ake anali atamwalira kale mu 1975. Tinawasamalira mpaka pamene nawonso anamwalira. Mu 2000 tinasamukira kudera lina lachipululu cha kum’mwera kwa Colorado. Tinkalalikira kwa anthu olankhula Chingelezi omwe ndi nzika za m’derali ndipo amakhala ku Navajo ndi ku Ute. Koma n’zomvetsa chisoni kuti mu February chaka cha 2014, mkazi wanga anamwalira.
Ndine wosangalala kwambiri kuti zaka 65 zapitazo ndinakumana ndi wa Mboni za Yehova amene anayankha mafunso anga onse pogwiritsa ntchito Baibulo. Ndikuona kuti chimene chinandithandiza kwambiri n’choti akandiuza mfundo iliyonse, ndinkafufuza kuti ndidziwe ngati ikugwirizana ndi zimene Baibulo limanena. Zimenezi zinathandiza kuti ndiyambe kutumikira Mulungu n’kumakhala moyo wosangalala.

robotstxt: allowed

filter: keep


text:
Democratic Progressive Party
Democratic Progressive Party (DPP) ndi chipani cha ndale cholamulira mu dziko la Malaŵi. Chipanichi chinakhazikitsidwa mu Febuluale 2005 ndi msogoleri wa dziko la Malaŵi, a Bingu wa Muntharika. Iwowa anayamba chipanichi chifukwa chakusagwirizana maganizo ndi chipani cha United Democratic Front (UDF) chomwe iwo anachiyimira pa chisankho. Panali maganizo ndi mphekesera zakuti boma la UDF lomwe linalamulira kuyambira 1994 mpaka 2004 silinachite zokwanira pothetsa mchitidwe wa ziphuphu.
Aphungu ena amene anapambana pa chisankho cha 2004 oyimira zipani za Malawi Congress Party (MCP) ndi UDF analowa chipani cha DPP.
Chipani cha DPP chinapambananso pa chisankho cha Aphungu a Nyumba Ya Malamulo ndi Mtsogoleri wa dziko pa chisankho chomwe chinachitika pa 19 May 2009. Chipanichi chinapambana ndi mipando 140 mwa mipando 193 ya Nyumba ya Malamulo


text:
Manja Anu ‘Asalefuke’
“Usalefuke.”—ZEF. 3:16.
NYIMBO: 81, 32
1, 2. (a) Kodi anthu ambiri masiku ano akukumana ndi mavuto otani, nanga zotsatira zake zimakhala zotani? (b) Kodi Mulungu wapereka lonjezo liti pa Yesaya 41:10, 13?
MLONGO wina akuchita upainiya ndipo mwamuna wake ndi mkulu koma ananena kuti: “Ngakhale kuti timayesetsa kuchita zinthu zonse zokhudza kulambira, ndakhala ndikuvutika ndi nkhawa kwa zaka zambiri. Izi zimapangitsa kuti ndizisowa tulo, ndizidwaladwala komanso ndizilephera kucheza bwino ndi anzanga. Nthawi zina ndimalakalaka nditangosanduka nyerere n’kulowa pansi.”
2 Kodi inuyo munamvapo ngati mmene mlongoyu amamvera? M’dziko la Satanali, timapanikizika ndi zinthu zambiri ndipo timakhala ndi nkhawa. Timakhala ngati boti limene amangirirapo nangula moti silingayendenso. (Miy. 12:25) Koma kodi ndi zinthu ziti zimene zimatichititsa kukhala ndi nkhawa? Ndi zinthu monga imfa ya mnzathu kapena m’bale wathu, matenda, mavuto azachuma komanso kutsutsidwa. Zinthu zoterezi zingachititsenso kuti tizingokhala okhumudwa komanso tilefuke. Komabe tisamaiwale kuti Mulungu ndi wokonzeka kutithandiza.—Werengani Yesaya 41:10, 13.
3, 4. (a) Kodi Baibulo limagwiritsa ntchito bwanji mawu akuti “manja”? (b) Kodi ndi zinthu ziti zimene zingachititse kuti tifooke?
3 Baibulo limagwiritsa ntchito mbali zosiyanasiyana za thupi lathu pofotokoza zinthu zosiyanasiyananso. Mwachitsanzo limagwiritsa ntchito dzanja m’njira zambirimbiri. Kulimbitsa manja a munthu kumatanthauza kumulimbikitsa, ngati mmene Yonatani analimbikitsira Davide. Kumatanthauzanso kuthandiza munthu kupezanso mphamvu. (1 Sam. 23:16; Ezara 1:6, Mawu am’munsi.) Kungatanthauzenso kukhala ndi chiyembekezo choti zinthu zikhala bwino m’tsogolo.
4 Nthawi zina, Baibulo limagwiritsa ntchito mawu oti manja a lende potanthauza munthu amene wafooka, wataya mtima kapena akuganiza kuti zinthu sizidzakhalanso bwino. (2 Mbiri 15:7; Aheb. 12:12) Munthu wotereyu sachedwa kukhumudwa kapena kugwa ulesi. Kodi mungatani ngati zinthu zina zikukudetsani nkhawa kwambiri moti mwafooka ndipo nthawi zina simufuna kuchita zinthu zokhudza kulambira? Nanga mungatani kuti mupezenso mphamvu, mupirire komanso muzisangalala?
“DZANJA LA YEHOVA SILINAFUPIKE MOTI N’KULEPHERA KUPULUMUTSA”
5. (a) Tikakumana ndi mavuto, kodi tingatani? (b) Koma kodi tiyenera kukumbukira chiyani? (c) Kodi m’nkhaniyi tikambirana chiyani?
5 Werengani Zefaniya 3:16, 17. Tikakumana ndi mavuto tingachite mantha kapena kulefuka. Koma tiyenera ‘kumutulira nkhawa zathu zonse’ Yehova, yemwe ndi Atate wathu wachikondi. (1 Pet. 5:7) Paja iye anauza Aisiraeli kuti ‘dzanja lake silalifupi moti n’kulephera kupulumutsa’ atumiki ake okhulupirika. (Yes. 59:1) Tiyeni tikambirane zitsanzo zitatu za m’Baibulo zimene zimasonyeza kuti Yehova amathandiza anthu ake, ngakhale mavuto awo ataoneka ngati aakulu. Ndiyeno muziganizira mmene zitsanzozi zingakuthandizireni.
6, 7. Kodi tikuphunzira chiyani pa zimene zinachitika kuti Aisiraeli agonjetse Aamaleki?
6 Pasanapite nthawi yaitali kuchokera pamene Aisiraeli anachoka ku Iguputo, Aamaleki anabwera kudzamenyana nawo. Yoswa anatsatira malangizo a Mose ndipo anatsogolera asilikali achiisiraeli ku nkhondo. Koma Mose anatenga Aroni ndi Hura n’kupita paphiri ndipo ankatha kuona malo amene nkhondoyo inkachitikira. Kodi amuna atatuwa anachita izi pothawa kupita kunkhondoko? Ayi.
7 Mose anachita zinthu zimene zinathandiza Aisiraeli kuti apambane. Iye ananyamula ndodo ya Mulungu woona. Mose akakweza m’mwamba ndodoyo, Yehova ankawathandiza Aisiraeli kuti azigonjetsa Aamaleki. Koma manja ake akatopa n’kuyamba kugwa pansi, Aamaleki ankayamba kupambana. Aroni ndi Hura ataona zimenezi, nthawi yomweyo “anatenga mwala ndi kumuikira, ndipo anakhalapo.” Iwo “anachirikiza manja ake, wina mbali ina winanso mbali ina, moti manja ake anakhalabe choncho mpaka dzuwa kulowa.” Choncho Aisiraeli anapambana nkhondoyo chifukwa Mulungu anawathandiza ndi dzanja lake lamphamvu.—Eks. 17:8-13.
8. (a) Kodi Asa anatani Aitiyopiya ataopseza Ayuda? (b) Kodi tingatsanzire bwanji Asa pa nkhani yodalira Mulungu?
8 M’nthawi ya Mfumu Asa, Yehova anasonyezanso kuti dzanja lake si lalifupi. Baibulo limatchula nkhondo zambiri zimene zinachitika kalelo. Koma limasonyeza kuti gulu la nkhondo limene linali ndi asilikali ambiri linali la Zera yemwe anali Mwitiyopiya. Iye anali ndi asilikali odziwa bwino kumenya nkhondo okwana 1 miliyoni. Chiwerengerochi chinali pafupifupi kuwirikiza kawiri chiwerengero cha asilikali achiisiraeli. Kungoona asilikaliwo, munthu akanaganiza kuti n’zosatheka kugonjetsa Aitiyopiya. Ndipo Asa akanatha kuda nkhawa, kuchita mantha komanso kuyamba kuganiza kuti basi chawo palibe. Koma iye anapempha Yehova kuti amuthandize. Paja “zinthu zonse n’zotheka kwa Mulungu.” (Mat. 19:26) Yehova anasonyeza mphamvu zake ndipo “anagonjetsa Aitiyopiyawo pamaso pa Asa” chifukwa choti ankamutumikira ndi “mtima wathunthu masiku ake onse.”—2 Mbiri 14:8-13; 1 Maf. 15:14.
9. (a) Kodi n’chiyani chinathandiza Nehemiya kuti amangenso makoma a Yerusalemu? (b) Kodi Mulungu anayankha bwanji pemphero la Nehemiya?
9 Nayenso Nehemiya atapita ku Yerusalemu anapeza zinthu zitasokonekera. Chitetezo cha mzindawo sichinali bwino ndipo Ayuda ena anali atagwa ulesi. Iwo ataopsezedwa ndi anthu a mitundu ina, anasiya kugwira ntchito yomanga mpanda wa Yerusalemu. Kodi izi zinafooketsanso Nehemiya? Ayi. Iye anachita zinthu mofanana ndi Mose, Asa komanso atumiki ena okhulupirika. Izi zinatheka chifukwa chakuti iye anali ndi chizolowezi chodalira Yehova ndipo n’zimenenso anachita pa nthawiyi. Nehemiya anapemphera kwa Yehova ndipo anawathandiza kuthana ndi vuto limene linkaoneka ngati losatheka. Mulungu anagwiritsa ntchito mphamvu zake zazikulu komanso ‘dzanja lake lamphamvu’ polimbitsa manja a Ayuda amene anafooka. (Werengani Nehemiya 1:10; 2:17-20; 6:9.) Kodi inuyo mumakhulupirira kuti Yehova amagwiritsa ntchito ‘mphamvu zake zazikulu’ komanso ‘dzanja lake lamphamvu’ polimbikitsa atumiki ake masiku ano?
YEHOVA ADZALIMBITSA MANJA ANU
10, 11. (a) Kodi Satana amagwiritsa ntchito njira ziti pofuna kutilepheretsa kutumikira Mulungu? (b) Kodi Yehova amagwiritsa ntchito chiyani kuti atilimbikitse komanso kutipatsa mphamvu? (c) Kodi zimene timaphunzira zakuthandizani bwanji inuyo?
10 Tikudziwa kuti Mdyerekezi akuyesetsa kuchita zonse zimene angathe kuti atilepheretse kutumikira Mulungu. Iye amagwiritsa ntchito maboma, anthu ampatuko ndiponso atsogoleri azipembedzo kuti afalitse mabodza komanso kutiopseza. Iye amachita zonsezi pofuna kutigwetsa ulesi kuti tisamagwire mwakhama ntchito yolalikira uthenga wabwino wa Ufumu. Koma Yehova amatithandiza pogwiritsa ntchito mzimu wake woyera. (1 Mbiri 29:12) Choncho m’pofunika kuti tizipempha mzimuwu chifukwa ndi umene ungatithandize kulimbana ndi mavuto osiyanasiyana omwe Satana angatibweretsere. (Sal. 18:39; 1 Akor. 10:13) Tilinso ndi mwayi chifukwa tili ndi Mawu a Mulungu omwe anthu analemba mothandizidwa ndi mzimu woyera. Taganiziraninso za chakudya chauzimu chochokera m’Baibulo chimene timalandira mwezi uliwonse. Mawu a pa Zekariya 8:9, 13 (werengani) analankhulidwa pa nthawi imene kachisi wa ku Yerusalemu ankamangidwanso ndipo ndi othandizanso masiku ano.
11 Mulungu amatipatsanso mphamvu pogwiritsa ntchito zimene timaphunzira pa misonkhano yampingo, yadera, yachigawo komanso masukulu osiyanasiyana. Zimene timaphunzirazi zimatithandiza kukhala ndi mtima wofuna kutumikira Mulungu. Zimatithandizanso kukhala ndi zolinga zauzimu komanso kuti tizitha kukwaniritsa maudindo athu. (Sal. 119:32) Kodi nanunso mumayesetsa kuti muzipeza mphamvu kuchokera pa zimene timaphunzira?
12. Kodi tiyenera kuchita chiyani kuti tikhale olimba mwauzimu?
12 Yehova anathandiza Aisiraeli kugonjetsa Aamaleki ndi Aitiyopiya komanso anapatsa mphamvu Nehemiya ndi anzake kuti amalize ntchito yawo. Iye angatithandizenso ifeyo kuti tizilalikirabe m’gawo lovuta ndiponso tisamafooke tikamatsutsidwa kapena tikakhala ndi nkhawa. (1 Pet. 5:10) Sitiyembekezera kuti Yehova azitichitira zozizwitsa. M’malomwake tiyenera kuchita khama pa zinthu monga kuwerenga Baibulo tsiku ndi tsiku komanso kukonzekera ndi kupezeka pamisonkhano mlungu uliwonse. Tiziphunziranso Baibulo patokha, kuchita kulambira kwa pabanja ndiponso kupemphera nthawi zonse. Tisamalole chilichonse kutilepheretsa kuchita zinthu zimene Yehova amagwiritsa ntchito potilimbikitsa komanso kutipatsa mphamvu. Ngati mukuona kuti simukuchita bwino pambali zina zimene tatchulazi, muzipempha Yehova kuti akuthandizeni. Mukatero, mzimu wa Mulungu ‘udzalimbitsa zolakalaka zanu kuti muchite zinthu zonse zimene iye amakonda.’ (Afil. 2:13) Koma kodi tingatani kuti nafenso tizilimbitsa manja a Akhristu anzathu?
TIZILIMBITSA MANJA A AKHRISTU ANZATHU
13, 14. (a) Kodi m’bale wina analimbikitsidwa bwanji mkazi wake atamwalira? (b) Kodi ifeyo tingalimbikitse bwanji anthu ena?
13 Yehova watipatsa abale padziko lonse amene angatilimbikitse. Paja mtumwi Paulo analemba kuti: “Limbitsani manja amene ali lende ndi mawondo olobodoka, ndipo pitirizani kuwongola njira zimene mapazi anu akuyendamo.” (Aheb. 12:12, 13) M’nthawi ya atumwi, Akhristu ambiri ankalimbikitsidwa ndi anzawo. N’chimodzimodzinso masiku ano. Mwachitsanzo, mkazi wa m’bale wina atamwalira, m’baleyo anakumananso ndi mavuto ena. Koma iye anati: “Ndazindikira kuti sitingasankhe mayesero oti tikumane nawo, nthawi yoti afike komanso kuti afike kangati. Nthawi zambiri ndimamva ngati ndili m’madzi koma kupemphera ndi kuphunzira Baibulo pandekha kumandithandiza kuti ndisamire. Komanso abale ndi alongo amandithandiza ndiponso kundilimbikitsa kwambiri. Ndazindikiranso kuti tiyenera kulimbitsa ubwenzi wathu ndi Yehova mavuto aakulu asanatigwere.”
14 Pa nthawi imene Aisiraeli ankamenyana ndi Aamaleki, Aroni ndi Hura anathandiza Mose kuti manja ake asagwe. Nafenso tiyenera kuyesetsa kuthandiza Akhristu amene akuvutika. Mwachitsanzo, tingathandize okalamba ndi odwala. Tingathandizenso amene akutsutsidwa ndi abale awo, akusowa ocheza nawo komanso omwe aferedwa. Ndi bwinonso kulimbikitsa achinyamata amene amakakamizidwa kuti achite zoipa, apeze chuma chambiri kapena aphunzire kwambiri n’cholinga choti adzapeze ntchito yapamwamba. (1 Ates. 3:1-3; 5:11, 14) Tiziyesetsanso kulimbikitsa anthu nthawi zonse kaya ndi ku Nyumba ya Ufumu, mu utumiki, tikamadya nawo kapena tikamacheza nawo pafoni.
15. Kodi mawu athu angalimbikitse bwanji Akhristu anzathu?
15 Asa atapambana pa nkhondo, mneneri Azariya anapita kukamulimbikitsa iyeyo limodzi ndi anthu ake. Ananena kuti: “Koma inuyo khalani olimba mtima ndipo musagwe ulesi, [kapena kuti manja anu asalefuke] pakuti mudzapeza mphoto chifukwa cha ntchito yanu.” (2 Mbiri 15:7) Izi zinalimbikitsa Asa kusintha zinthu zambiri n’cholinga choti anthu ayambirenso kulambira Yehova. Nafenso mawu athu akhoza kulimbikitsa anthu ena kuti azichita zambiri potumikira Yehova. (Miy. 15:23) Tisaiwalenso kuti tikapereka ndemanga zabwino pamisonkhano timalimbikitsa kwambiri anthu ena.
16. (a) Kodi akulu angatsanzire bwanji Nehemiya polimbitsa manja a Akhristu mumpingo? (b) Kodi Akhristu ena anakuthandizani bwanji inuyo?
16 Yehova anathandiza Nehemiya ndi anzake kuti alimbitse manja awo n’kumaliza ntchito yomanga mpanda wa Yerusalemu. Ntchitoyi inatha patangodutsa masiku 52 okha. (Neh. 2:18; 6:15, 16) Sikuti Nehemiya ankangoyang’anira ntchitoyi koma nayenso ankagwira nawo. (Neh. 5:16) Masiku anonso, akulu ambiri amatsanzira Nehemiya pogwira nawo ntchito zomanga kapena kuyeretsa Nyumba za Ufumu. Iwo amalimbitsanso manja a anthu ofooka poyenda nawo mu utumiki komanso kuchita maulendo aubusa.—Werengani Yesaya 35:3, 4.
MANJA ANU ‘ASALEFUKE’
17, 18. Tikakhala ndi nkhawa kapena tikakumana ndi mavuto, kodi sitiyenera kukayikira za chiyani?
17 Tikamatumikira limodzi ndi abale ndi alongo athu, timakhala ogwirizana. Zimathandizanso kuti tizikondana kwambiri komanso kuti tiziyembekezera madalitso amene tidzapeze mu Ufumu wa Mulungu. Tikamayesetsa kulimbitsa manja awo, timawathandiza kuti asafooke komanso kuti azikhulupirira zoti zinthu zidzakhala bwino m’tsogolo. Izi zimathandiza kuti nafenso tizikonda zinthu zauzimu komanso tizikhulupirira kwambiri kuti Mulungu adzakwaniritsa malonjezo ake. Choncho tingati ifenso manja athu amalimba.
18 M’nkhaniyi takambirana kuti Yehova anathandiza atumiki ake okhulupirika atakumana ndi mavuto. Kuganizira zimenezi kungatithandize kuti tikhale ndi chikhulupiriro cholimba komanso kuti tizimudalira kwambiri. Choncho mukakumana ndi mavuto, muzipemphera kwa Yehova ndipo musamalole kuti manja anu ‘alefuke.’ Komanso musamakayikire kuti iye adzakuthandizani ndi dzanja lake lamphamvu kuti mupirire n’kudzalandira madalitso mu Ufumu wake.—Sal. 73:23, 24.


text:
ZIMENE BAIBULO LIMANENA
Kuvutika Maganizo
Kodi matenda ovutika maganizo ndi otani?
“Ndasokonezeka ndipo ndawerama kwambiri chifukwa cha chisoni changa. Ndayenda uku ndi uku tsiku lonse ndili wachisoni.”—Salimo 38:6.
ZIMENE AKATSWIRI OFUFUZA AMANENA
Aliyense amavutika maganizo nthawi zina koma ngati munthu amangovutika maganizo nthawi zonse n’kumalephera kuchita zinthu zina pa moyo wake, ndiye kuti akudwala matenda ovutika maganizo. Akatswiri amanena zinthu zosiyanasiyana posiyanitsa munthu amene “akuvutika maganizo chifukwa choti wakhumudwa,” ndi munthu amene akudwala “matenda ovutika maganizo.” Koma n’zoona kuti nthawi zina aliyense akhoza kukhumudwa, kudziimba mlandu komanso kudziona kuti ndi wosafunika.
ZIMENE BAIBULO LIMANENA
Baibulo limanena za amuna ndi akazi ambiri amene ankavutika maganizo chifukwa choti akhumudwa. Mwachitsanzo, limanena kuti Hana “anali wokhumudwa kwabasi.” (1 Samueli 1:10) Mawu akuti ‘kukhumudwa kwabasi’ angamasuliridwenso kuti kusweka mtima kapena kuvutika maganizo kwambiri. Pa nthawi ina, Eliya anakhumudwa kwambiri moti anapempha Mulungu kuti achotse moyo wake.—1 Mafumu 19:4.
Nawonso akhristu oyambirira analangizidwa kuti ‘azilankhula molimbikitsa kwa amtima wachisoni.’ (1 Atesalonika 5:14) Mogwirizana ndi zimene buku lina limanena, mawu akuti “amtima wachisoni” amanena za anthu amene “amavutika maganizo kwambiri kwa nthawi yochepa.” Apa zikuonekeratu kuti nawonso anthu amene amatchulidwa m’Baibulo ankavutika maganizo.
Kodi munthu amavutika maganizo chifukwa chakuti walakwitsa chinachake?
“Pakuti tikudziwa kuti chilengedwe chonse chikubuula limodzi ndi kumva zowawa mpaka pano.”—Aroma 8:22.
ZIMENE BAIBULO LIMANENA
Baibulo limanena kuti anthu amadwala chifukwa chakuti makolo athu oyambirira anasankha dala kusamvera Mulungu. Mwachitsanzo, lemba la Salimo 51:5 limati: “Anandilandira mu zowawa za pobereka ndili wochimwa. Ndipo ndine wochimwa kuchokera pamene mayi anga anatenga pakati panga.” Ndipo lemba la Aroma 5:12 limati: ‘Uchimo unalowa m’dziko kudzera mwa munthu mmodzi [Adamu], ndi imfa kudzera mwa uchimo, imfayo n’kufalikira kwa anthu onse chifukwa onse anachimwa.’ Chifukwa chakuti tinatengera uchimo kwa Adamu, tonsefe timadwala komanso kuvutika maganizo. Baibulo limanena kuti chifukwa cha uchimo umenewu, “chilengedwe chonse chikubuula limodzi ndi kumva zowawa mpaka pano.” (Aroma 8:22) Komabe, Baibulo limatipatsanso chiyembekezo, chomwe dokotala aliyense sangapereke. M’Baibulo muli lonjezo la dziko latsopano lamtendere mmene simudzakhala matenda kapena kuvutika maganizo.—Chivumbulutso 21:4.
Kodi mungatani ngati mumavutika maganizo?
“Yehova ali pafupi ndi anthu a mtima wosweka. Ndipo odzimvera chisoni mumtima mwawo amawapulumutsa.”—Salimo 34:18.
ZIMENE MUYENERA KUDZIWA
Pali zinthu zina zomwe simungathe kuzisintha ndipo nthawi zina zinthu zoipa zingakuchitikireni. (Mlaliki 9:11, 12) Koma pali zinthu zina zomwe mungachite kuti musamavutike maganizo kwambiri zinthu zoipa zikakuchitikirani.
ZIMEME BAIBULO LIMANENA
Baibulo limanena kuti odwala amafunika dokotala. (Luka 5:31) Choncho ngati mukuvutika maganizo kwambiri, palibe cholakwika chilichonse ndi kukaonana ndi adokotala. Komanso Baibulo limasonyeza kuti pemphero ndi lofunika kwambiri. Mwachitsanzo, lemba la Salimo 55:22 limati: “Umutulire Yehova nkhawa zako, ndipo iye adzakuchirikiza. Sadzalola kuti wolungama agwedezeke.” Mukamapemphera mumakhala kuti mukulankhulana ndi Yehova Mulungu, yemwe amakhala “pafupi ndi anthu a mtima wosweka.”—Salimo 34:18.
Mungachitenso bwino kuuzako mnzanu za vuto limeneli. (Miyambo 17:17) Mtsikana wina yemwe ndi wa Mboni za Yehova, dzina lake Daniela, ananena kuti: “Mnzanga yemwenso ndi wa Mboni, anakhala akundilimbikitsa kuti ndizimuuza mmene ndikumvera ndikamavutika maganizo. Ngakhale kuti zaka za m’mbuyomu sindinkafuna kuti ndizilankhulana ndi aliyense za nkhani imeneyi, ndinazindikira kuti ndi zimene ndinkafunika kuchita nthawi yonseyi. Ndinadabwa kwambiri kuti ndinamva kupepuka mumtima nditamuuza mmene ndinkamvera.”
Onaninso
Zimene Muyenera Kudziwa Zokhudza Matenda a Muubongo
Zinthu 9 zomwe zingakuthandizeni ngati mukudwala matenda a muubongo.


text:
Ganizirani za Mtundu wa Munthu Amene Muyenera Kukhala
“Ganizirani za mtundu wa munthu amene muyenera kukhala. Muyenera kukhala anthu akhalidwe loyera ndipo muzichita ntchito zosonyeza kuti ndinu odzipereka kwa Mulungu.”—2 PET. 3:11.
1, 2. Kodi tiyenera kukhala anthu otani ngati tikufuna kuti Mulungu azisangalala nafe?
TONSEFE timafuna kuti anthu azitiona kuti ndife abwino. Koma popeza ndife Akhristu, tiyenera kufunitsitsa kuti Yehova azitiona kuti ndife anthu abwino. Tikutero chifukwa chakuti Yehova ndi wapamwamba kwambiri m’chilengedwe chonse ndipo iye ndi “kasupe wa moyo.”—Sal. 36:9.
2 Ponena za ‘mtundu wa anthu amene tiyenera kukhala’ kuti tisangalatse Yehova, mtumwi Petulo amatilimbikitsa kuti tikhale ‘anthu akhalidwe loyera ndipo tizichita ntchito zosonyeza kuti ndife odzipereka kwa Mulungu.’ (Werengani 2 Petulo 3:11.) Kuti Mulungu azisangalala nafe, tiyenera kukhala anthu “akhalidwe loyera.” Zimenezi zikutanthauza kuti kulambira kwathu, zimene timachita ndiponso zimene timaganiza ziyenera kukhala zoyera. Tiyeneranso kuchita ‘ntchito zosonyeza kuti ndife odzipereka kwa Mulungu’ chifukwa chakuti timamuopa komanso ndife okhulupirika kwa iye. Choncho kuti tisangalatse Mulungu tiyenera kukhala ndi khalidwe loyera komanso mtima wabwino. Popeza kuti Yehova ‘amasanthula mitima,’ amadziwa ngati tili ndi khalidwe loyera ndiponso ngati ndife odzipereka kwa iye yekha kapena ayi.—1 Mbiri 29:17.
3. Kodi tiyenera kudzifunsa mafunso ati okhudza ubwenzi wathu ndi Mulungu?
3 Satana Mdyerekezi safuna kuti tizisangalatsa Mulungu. Ndipotu amachita zonse zimene angathe kuti asokoneze ubwenzi wathu ndi Yehova. Satana amagwiritsa ntchito mabodza ndiponso chinyengo pofuna kutikopa kuti tisiye kulambira Mulungu wathu. (Yoh. 8:44; 2 Akor. 11:13-15) Choncho ndi bwino kudzifunsa kuti: ‘Kodi Satana amapusitsa bwanji anthu? Nanga ndingateteze bwanji ubwenzi wanga ndi Yehova?’
KODI SATANA AMAPUSITSA BWANJI ANTHU?
4. Pofuna kusokoneza ubwenzi wathu ndi Mulungu, kodi Satana amalimbana ndi chiyani, ndipo n’chifukwa chiyani?
4 Yakobo analemba kuti: “Munthu aliyense amayesedwa mwa kukopedwa ndi kukodwa m’chilakolako chake. Ndiye chilakolako chikatenga pakati, chimabala tchimo. Nalonso tchimo likakwaniritsidwa, limabweretsa imfa.” (Yak. 1:14, 15) Pofuna kusokoneza ubwenzi wathu ndi Mulungu, Satana amalimbana kwambiri ndi mtima wathu chifukwa ndi umene umalakalaka zinthu.
5, 6. (a) Kodi Satana amagwiritsa ntchito chiyani pofuna kusokoneza mtima wathu? (b) Kodi iye amagwiritsa ntchito njira ziti pofuna kuti tizilakalaka zinthu zoipa? (c) N’chifukwa chiyani tinganene kuti panopa Satana ali ndi luso pogwiritsa ntchito njirazi?
5 Kodi Satana amagwiritsa ntchito chiyani pofuna kusokoneza mtima wathu? Baibulo limanena kuti: “Dziko lonse lili m’manja mwa woipayo.” (1 Yoh. 5:19) Choncho Satana amagwiritsa ntchito ‘zinthu za m’dzikoli.’ (Werengani 1 Yohane 2:15, 16.) Kwa zaka zambiri, iye wakhala akuyesetsa kuti zinthu za m’dzikoli zikhale zokopa kwambiri kwa anthu. Popeza tili m’dziko lomweli, tiyenera kusamala kwambiri kuti asatipusitse.—Yoh. 17:15.
6 Satana amagwiritsa ntchito njira zosiyanasiyana pofuna kusokoneza mtima wathu kuti tizilakalaka zinthu zoipa. Mtumwi Yohane anatchula njira zitatu zimene iye amagwiritsa ntchito. Njira zake ndi: (1) “chilakolako cha thupi,” (2) “chilakolako cha maso” ndi (3) “kudzionetsera ndi zimene munthu ali nazo pa moyo wake.” Satana anagwiritsa ntchito njira zitatuzi poyesa Yesu m’chipululu. Popeza wakhala akuzigwiritsa ntchito kwa zaka zambiri, panopa amatha kusintha mwaluso njirazo kuti zigwirizane ndi zofuna za munthu aliyense. M’nkhani ino tikambirana mmene tingadzitetezere kwa Satana. Koma tisanatero, tiyeni tione mmene anagwiritsira ntchito njirazi popusitsa Hava komanso mmene analepherera kupusitsa Mwana wa Mulungu.
“CHILAKOLAKO CHA THUPI”
7. Kodi Satana anagwiritsa ntchito bwanji “chilakolako cha thupi” popusitsa Hava?
7 Anthu amafunikira kudya kuti akhalebe moyo. Ndipotu Mlengi wathu analenga dzikoli kuti lizitipatsa chakudya chambiri. Koma Satana angayese kutikopa pogwiritsa ntchito chilakolako chofuna kudya n’cholinga choti tisiye kuchita zimene Mulungu amafuna. Tiyeni tione mmene anachitira zimenezi ndi Hava. (Werengani Genesis 3:1-6.) Iye anauza Hava kuti akhoza kudya chipatso cha “mtengo wodziwitsa chabwino ndi choipa.” Anamuuza kuti sadzafa koma pa tsiku limene adzadye chipatsocho, adzafanana ndi Mulungu. (Gen. 2:9) Ponena zimenezi, Satana ankatanthauza kuti Hava sayenera kumvera Mulungu kuti akhalebe ndi moyo. Limeneli linali bodza lamkunkhuniza. Hava atamva zimenezi, anayenera kusankha zochita. Iye akanasankha kukana kumvera Satana kapena akanapitiriza kuganizira zimene Satana ananena kenako n’kuyamba kulakalaka chipatsocho. Ngakhale kuti panali zipatso zambiri zimene akanadya, anapitiriza kuganizira zimene Satana ananena ndipo kenako “anathyola chipatso cha mtengowo n’kudya.” Satana anachititsa kuti Hava ayambe kulakalaka zimene Mlengi wake anamuletsa.
8. (a) Kodi Satana anayesa bwanji Yesu pogwiritsa ntchito “chilakolako cha thupi”? (b) N’chifukwa chiyani Satana sanathe kupusitsa Yesu?
8 Satana anagwiritsa ntchito njira yomweyi poyesa Yesu m’chipululu. Yesu atasala kudya masiku 40, Satana anayesa kumukopa pogwiritsa ntchito chilakolako chofuna kudya. Satana anati: “Ngati ndinudi mwana wa Mulungu, uzani mwala uwu kuti usanduke mkate.” (Luka 4:1-3) Nayenso Yesu anayenera kusankha zochita. Akanasankha kugwiritsa ntchito mphamvu zake m’njira yozizwitsa kuti apeze chakudya kapena ayi. Koma Yesu anadziwa kuti sayenera kugwiritsa ntchito mphamvu zakezi kuti angopeza zofuna zake. Ngakhale kuti anali ndi njala, iye ankaona kuti ubwenzi wake ndi Yehova ndi wofunika kwambiri kuposa chakudya. Yesu anayankha Satana kuti: “Malemba amati, ‘Munthu sangakhale ndi moyo ndi chakudya chokha, koma ndi mawu onse otuluka pakamwa pa Yehova.’”—Mat. 4:4.
“CHILAKOLAKO CHA MASO”
9. (a) Kodi mawu akuti “chilakolako cha maso” akusonyeza chiyani? (b) Kodi Satana anagwiritsa ntchito bwanji chilakolako chimenechi poyesa Hava?
9 Yohane ananenanso za “chilakolako cha maso.” Mawu amenewa akusonyeza kuti munthu angayambe kulakalaka chinthu atangochiona. Pa nthawi imene Satana ankayesa Hava, anagwiritsa ntchito chilakolako chimenechi. Iye anamuuza kuti: “Maso anu adzatseguka.” Pamene Hava ankayang’anitsitsa chipatso choletsedwachi, anayamba kuchilakalaka. Hava anaona kuti ‘zipatso za mtengowo ndi zokhumbirika.’
10. (a) Kodi Satana anagwiritsa ntchito bwanji “chilakolako cha maso” poyesa Yesu? (b) Kodi Yesu anamuyankha bwanji?
10 Kodi Satana anagwiritsa ntchito bwanji “chilakolako cha maso” poyesa Yesu? Iye “anamuonetsa maufumu onse a padziko lapansi m’kanthawi kochepa. Ndiyeno Mdyerekezi anamuuza kuti: ‘Ndikupatsani ulamuliro pa maufumu onsewa ndi ulemerero wawo wonse.’” (Luka 4:5, 6) Sikuti Yesu anaonadi maufumu onsewa pa kanthawi kochepako. Satana anamuonetsa ulemerero wa maufumuwo m’masomphenya mwina poganiza kuti akopeka nawo. Mopanda manyazi, Satana ananena kuti: “Ngati inuyo mungandiweramireko kamodzi kokha, ulamuliro wonsewu udzakhala wanu.” (Luka 4:7) Koma Yesu sanafune n’komwe kuti asangalatse Satana. Nthawi yomweyo anayankha kuti: “Malemba amati, ‘Yehova Mulungu wako ndi amene uyenera kumulambira, ndipo uyenera kutumikira iye yekha basi.’”—Luka 4:8.
“KUDZIONETSERA NDI ZIMENE MUNTHU ALI NAZO PA MOYO WAKE”
11. Kodi Satana anapusitsa bwanji Hava?
11 Pofotokoza zinthu za m’dzikoli, Yohane anatchula “kudzionetsera ndi zimene munthu ali nazo pa moyo wake.” Pa nthawi imene Adamu ndi Hava anali m’munda wa Edeni, sakanatha ‘kudzionetsera ndi zimene anali nazo pa moyo wawo’ chifukwa anali okhaokha. Komabe anasonyeza kuti anali onyada. Pamene Satana ankayesa Hava anam’chititsa kuganiza kuti Mulungu akumumana zinthu zabwino kwambiri. Mdyerekezi anauza Hava kuti pa tsiku limene adzadye chipatso cha “mtengo wodziwitsa chabwino ndi choipa” ‘adzafanana ndi Mulungu ndipo adzadziwa zabwino ndi zoipa.’ (Gen. 2:17; 3:5) Ponena mawu amenewa, Satana ankatanthauza kuti Hava angathe kumachita zinthu payekha osadalira Yehova. Zikuoneka kuti kunyada ndi chinthu chimodzi chimene chinam’chititsa kuti akhulupirire bodza limeneli. Iye anadya chipatso choletsedwacho pokhulupirira kuti sadzafa. Koma apa anapusitsidwadi.
12. Kodi Satana anayesanso Yesu m’njira iti, ndipo Yesu anayankha bwanji?
12 Mosiyana ndi Hava, Yesu anasonyeza kudzichepetsa kwambiri. Satana anauza Yesu kuti ayese Mulungu pochita zinthu zodzionetsera. Koma Yesu sanayerekeze n’komwe kuchita zimenezi. Ngati akanachita zimenezi, akanasonyeza mtima wonyada. M’malomwake, anayankha mosapita m’mbali kuti: “Pajatu Malemba amati, ‘Usamuyese, Yehova Mulungu wako.’”—Werengani Luka 4:9-12.
KODI TINGATETEZE BWANJI UBWENZI WATHU NDI YEHOVA?
13, 14. Kodi Satana amapusitsa bwanji anthu masiku ano?
13 Masiku ano, Satana amayesanso anthu pogwiritsa ntchito njira zomwezi. Mdyerekezi amagwiritsa ntchito dziko lakeli pokopa anthu ndi “chilakolako cha maso” kuti azichita chiwerewere komanso kuti azidya ndi kumwa mopitirira muyeso. Iye amagwiritsanso ntchito zithunzi zolaula, makamaka pa Intaneti, kuti anthu ena akopeke ndi “chilakolako cha maso.” Anthu onyada kapena ofuna ‘kudzionetsera ndi zimene ali nazo pa moyo wawo’ angakopeke mosavuta ndi kufunafuna chuma, udindo kapena kutchuka.
14 ‘Zinthu za m’dzikoli’ zili ngati nyambo zimene msodzi amagwiritsa ntchito. Zimakhala zokopa koma chilichonse chimakhala ndi mbedza yake. Pofuna kuti anthu achite zosemphana ndi malamulo a Mulungu, Satana amagwiritsa ntchito zinthu zimene anthu amazilakalaka mwachibadwa. Koma amagwiritsa ntchito zinthuzo m’njira yoti zisokoneze mtima wathu kuti tiyambe kulakalaka zoipa. Iye amafuna kutichititsa kukhulupirira kuti kupeza zimene timalakalaka n’kofunika kwambiri kuposa kuchita chifuniro cha Mulungu. Kodi tilola kuti atipusitse?
15. Kodi tingatsanzire bwanji Yesu pokana mayesero a Satana?
15 Satana anapusitsa Hava koma analephera kupusitsa Yesu. Nthawi zonse, Yesu ankayankha kuti: “Malemba amati.” Ifenso tikamaphunzira Baibulo mwakhama tidzadziwa bwino Malemba ndipo tidzakumbukira mavesi amene angatithandize kusankha zinthu mwanzeru pa nthawi imene tikuyesedwa. (Sal. 1:1, 2) Kukumbukiranso zitsanzo za m’Malemba za anthu amene anali okhulupirika kwa Mulungu kungatithandize kuti tiwatsanzire. (Aroma 15:4) Kuti tidziteteze kwa Satana, tiyenera kuopa Yehova, kukonda zimene amakonda ndiponso kudana ndi zimene amadana nazo.—Sal. 97:10.
16, 17. Kodi “luntha la kuganiza” lingatithandize bwanji?
16 Mtumwi Paulo ananena kuti tiyenera kugwiritsa ntchito “luntha la kuganiza” n’cholinga choti maganizo athu aziumbidwa ndi Yehova osati dzikoli. (Aroma 12:1, 2) Pofotokoza kufunika koti tizilamulira maganizo athu, Paulo ananena kuti: “Tikugubuduza maganizo komanso chotchinga chilichonse chotsutsana ndi kudziwa Mulungu, ndipo tikugonjetsa ganizo lililonse n’kulimanga ngati mkaidi kuti lizimvera Khristu.” (2 Akor. 10:5) Nthawi zambiri, anthufe timachita zimene timaganiza, choncho tiyenera ‘kupitiriza kuganizira’ zinthu zabwino.—Afil. 4:8.
17 N’zosatheka kukhala oyera ngati timaganizira kapena kulakalaka zinthu zoipa. Tiyenera kukonda Yehova ndi ‘mtima woyera.’ (1 Tim. 1:5) Koma mtima wathu ndi wonyenga ndipo mwina sitingazindikire kuti tasokonezedwa ndi ‘zinthu za m’dzikoli.’ (Yer. 17:9) Choncho ndi bwino ‘kupitiriza kudziyesa kuti tione ngati tikadali olimba m’chikhulupiriro. Tipitirize kudziyesa n’cholinga choti tidziwe kuti ndife anthu otani.’ Tingachite zimenezi podzifufuza kuti tione ngati timatsatiradi zimene timaphunzira m’Baibulo.—2 Akor. 13:5.
18, 19. N’chifukwa chiyani tiyenera kuyesetsa kukhala mtundu wa anthu amene Yehova amafuna?
18 Chinthu china chimene chingatithandize kupewa ‘zinthu za m’dzikoli’ ndi kukumbukira mawu a Yohane akuti: “Dziko likupita limodzi ndi chilakolako chake, koma wochita chifuniro cha Mulungu adzakhala kosatha.” (1 Yoh. 2:17) Dziko la Satana limaoneka ngati lili bwinobwino ndipo silidzatha. Komabe tsiku lina lidzatha ndithu. Palibe chinthu chilichonse m’dziko la Satanali chimene sichidzatha. Kukumbukira zimenezi kungatithandize kuti tisapusitsidwe ndi Mdyerekezi.
19 Mtumwi Petulo anatilimbikitsa kuti tikhale anthu amene amasangalatsa Mulungu. Ananenanso kuti tizichita zimenezi “poyembekezera ndi kukumbukira nthawi zonse kukhalapo kwa tsiku la Yehova, pamene kumwamba kudzapsa ndi moto n’kusungunuka, ndipo zinthu zimene zimapanga kumwamba ndi dziko lapansi zidzatentha kwambiri n’kusungunuka.” (2 Pet. 3:12) Posachedwapa, tsikulo lifika ndipo Yehova awononga chinthu chilichonse m’dziko la Satanali. Mpaka nthawiyo, Satana apitiriza kugwiritsa ntchito ‘zinthu za m’dzikoli’ kuti atiyese ngati mmene anachitira ndi Hava ndiponso Yesu. Sitiyenera kumangofuna kupeza zimene timalakalaka ngati mmene anachitira Hava. Kuchita zimenezi n’chimodzimodzi ndi kunena kuti Satana ndi mulungu wathu. M’malomwake, tiyenera kutsanzira Yesu n’kukana mayesero ngakhale atakhala okopa kwambiri. Tiyeni tiziyesetsa kukhala mtundu wa anthu amene Yehova amafuna.


text:
AKMENIJA, UABKhadi pafupifupi bizinesi
AKMENIJA, UAB
Aponda, Malonda katundu, Masitepe, Masitepe internal, Mfundo mkati +12
Map
Ntchito gulu
Aponda, Malonda katundu, Masitepe, Masitepe internal, Mfundo mkati, Miyala panja, Mphamvu ndi zinthu zina zachilengedwe, Okonza ntchito, Stair chitsiriziro, Stair design, Stair unsembe, Stone chokongoletsera, Stone processing, Stone zamgululi, Stone zida, Yazokonza pansi, Zomangamanga, malo
Qr code
vCard
Website
Site dzina: Akmenija, natūralus akmuo, židiniai ir krosnelės, marmuras, granitas, akmens plokštės


text: 20 Ndiyeno ku chiyambi kwa chaka,+ pa nthawi imene mafumu anali kupita kukamenya nkhondo,+ Yowabu anatsogolera gulu lankhondo+ n’kukawononga dziko la ana a Amoni ndi kuzungulira mzinda wa Raba.+ Koma Davide anatsalira ku Yerusalemu. Tsopano Yowabu uja anapha anthu+ ku Raba n’kuwononga mzindawo.2 Koma Davide anatenga chisoti chachifumu chimene chinali kumutu kwa Malikamu,+ ndipo golide wa chisoticho anali wolemera talente* limodzi. Chisoticho chinalinso ndi miyala yamtengo wapatali. Kenako anthu anaveka Davide chisoticho. Zinthu zimene anafunkha mumzindawo zinali zochuluka kwambiri.+3 Anthu amene anali mumzindawo Davide anawatulutsa, ndipo anayamba kuwagwiritsa ntchito+ yocheka miyala, kusula zitsulo zakuthwa, ndiponso kusula nkhwangwa.+ Zimenezi n’zimene Davide anachitira mizinda yonse ya ana a Amoni. Pamapeto pake, Davide pamodzi ndi anthu onse anabwerera ku Yerusalemu.4 Ndiyeno nkhondo imeneyi itatha, panabukanso nkhondo ina ndi Afilisiti+ ku Gezeri.+ Pa nthawi imeneyo Sibekai+ Mhusati anapha Sipa, amene anali mmodzi mwa mbadwa za Arefai,+ moti Afilisiti anagonjetsedwa.5 Kenako panabukanso nkhondo ina ndi Afilisiti, ndipo Elihanani+ mwana wa Yairi anapha Lami m’bale wake wa Goliyati+ Mgiti, amene mtengo wa mkondo wake unali waukulu ngati mtanda wa owomba nsalu.+6 Panabukanso nkhondo ina ku Gati,+ pa nthawi imene kunali munthu wa msinkhu waukulu modabwitsa.+ Iye anali ndi zala 6 kudzanja lililonse ndiponso zala 6 kuphazi lililonse, moti anali ndi zala 24 zonse pamodzi.+ Ameneyunso anali mmodzi mwa mbadwa za Arefai.+7 Iye anali kutonza ndi kuderera+ Isiraeli, ndipo pamapeto pake Yonatani mwana wa Simeya,+ m’bale wake wa Davide, anamupha.8 Anthu amenewa anali mbadwa za Arefai+ ku Gati.+ Iwo anaphedwa+ ndi dzanja la Davide ndi la atumiki ake.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
4 Chotero ine, amene ndili m’ndende+ chifukwa cha Ambuye, ndikukuchondererani kuti muziyenda moyenera+ kuitana kumene munaitanidwa nako.+
2 Muziyenda modzichepetsa nthawi zonse,+ mofatsa, moleza mtima,+ ndiponso mololerana m’chikondi.+
3 Muziyesetsa ndi mtima wonse kusunga umodzi wathu pokhala mwamtendere umene uli ngati chomangira chotigwirizanitsa. Umodziwo timaupeza mothandizidwa ndi mzimu woyera.+
4 Pali thupi limodzi+ ndi mzimu umodzi,+ mogwirizana ndi chiyembekezo chimodzi+ chimene munaitanidwira.
5 Palinso Ambuye mmodzi,+ chikhulupiriro chimodzi,+ ubatizo umodzi,+
6 ndi Mulungu mmodzi+ amenenso ndi Atate wa anthu onse. Iye ali pamwamba pa onse ndipo amachita zinthu kudzera mwa onse ndiponso mphamvu yake imagwira ntchito mwa onse.
7 Tsopano aliyense wa ife anapatsidwa kukoma mtima kwakukulu+ malinga ndi mmene Khristu anamuyezera mphatso yaulereyi.+
8 Chotero iye anati: “Atakwera kumwamba anagwira anthu ukapolo ndipo anapereka mphatso za amuna.”+
9 Tsopano, kodi mawu akuti “anakwera kumwamba”+ amatanthauza chiyani? Amatanthauza kuti anayamba watsika pansi, padziko.+
10 Amene anatsikayo ndi amenenso anakwera+ kukakhala pamwambamwamba pa kumwamba konse,+ kuti adzazitse+ zinthu zonse.
11 Ndipo anapereka ena monga atumwi,+ ena monga aneneri,+ ena monga alaliki,+ ena monga abusa ndi aphunzitsi,+
12 kuti awongolere oyerawo,+ achite ntchito yotumikira, amange thupi la Khristu,+
13 kufikira tonse tidzafike pa umodzi m’chikhulupiriro komanso pa kumudziwa molondola Mwana wa Mulungu, inde, kufikira tidzakhale munthu wachikulire,+ wofika pa msinkhu wauchikulire umene Khristu anafikapo.+
14 Inde, kuti tisakhalenso tiana, otengekatengeka+ ngati kuti tikukankhidwa ndi mafunde, ndiponso otengeka kupita uku ndi uku ndi mphepo iliyonse ya chiphunzitso+ chonyenga+ cha anthu, mwa kuchenjera kwa anthu popeka mabodza.
15 Koma polankhula zoona,+ tiyeni tikule m’zinthu zonse, kudzera m’chikondi,+ pansi pa iye amene ndi mutu,+ Khristu.
16 Kuchokera kwa iye, thupi lonselo+ limakula podzimanga lokha mwachikondi, pokhala lolumikizika bwino ndi logwirizana mwa mfundo iliyonse yogwira ntchito yake yofunikira, malinga ndi ntchito yoyenerera ya chiwalo chilichonse.+
17 Choncho, ndikunena izi ndi kuzichitira umboni mwa Ambuye, kuti musamayendenso monga mmene anthu a mitundu ina+ amayendera, potsatira maganizo awo opanda pake.+
18 Pamene akuyenda motero, alinso mu mdima wa maganizo,+ otalikirana+ ndi moyo wa Mulungu, chifukwa cha umbuli+ umene uli mwa iwo, chifukwanso cha kukakala+ kwa mitima yawo.
19 Popeza iwo tsopano sakuthanso kuzindikira makhalidwe abwino,+ anadzipereka okha ku khalidwe lotayirira+ kuti achite chonyansa+ chamtundu uliwonse mwadyera.+
20 Koma inu simunaphunzire Khristu kukhala wotero,+
21 malinga ngati munamumvadi. Ndiponso, monga mmene choonadi+ chilili mwa Yesu, munaphunzitsidwa mwa iye,+
22 kuti muvule umunthu wakale+ umene umagwirizana ndi khalidwe lanu lakale, umenenso ukuipitsidwa+ malinga ndi zilakolako zonyenga za umunthuwo.+
23 Ndipo munaphunzitsidwa kuti mukhale atsopano mu mphamvu yoyendetsa maganizo anu,+
24 ndi kuvala+ umunthu watsopano+ umene unalengedwa+ mogwirizana ndi chifuniro cha Mulungu ndipo umatsatira zofunika pa chilungamo chenicheni+ ndi pa kukhulupirika.
25 Chotero, popeza tsopano mwataya chinyengo,+ aliyense wa inu alankhule zoona kwa mnzake,+ chifukwa ndife ziwalo za thupi limodzi.+
26 Kwiyani, koma musachimwe.+ Dzuwa lisalowe muli chikwiyire,+
27 ndipo musam’patse malo Mdyerekezi.+
28 Wakubayo asabenso,+ koma agwire ntchito molimbikira. Agwire ndi manja ake ntchito yabwino,+ kuti akhale ndi kanthu kena kopatsa munthu wosowa.+
29 Mawu alionse owola asatuluke pakamwa panu,+ koma alionse olimbikitsa monga mmene kungafunikire, kuti asangalatse owamva.+
30 Komanso, musamamvetse chisoni mzimu woyera wa Mulungu,+ umene mwaikidwa chidindo chake,+ cha pa tsiku limene mudzamasulidwa ndi dipo.+
31 Kuwawidwa mtima konse kwa njiru,+ kupsa mtima, mkwiyo, kulalata ndiponso mawu achipongwe+ zichotsedwe mwa inu limodzi ndi zoipa zonse.+
32 Koma khalani okomerana mtima,+ achifundo chachikulu,+ okhululukirana ndi mtima wonse, monga mmene inunso Mulungu anakukhululukirani ndi mtima wonse kudzera mwa Khristu.+
Patsani ena
Patsani ena
Aefeso 4
Baibulo la Dziko Latsopano la Malemba Opatulika
https://www.jw.org/finder?docid=1011452&Book=49&Chapter=4&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D49%26Chapter%3D4%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
29 August 2016 Last updated at: 10:05 AM
Musaletse mowa; a Malawi akwiya ndi malingaliro ofuna kuletsa mowa
Gulu la a Malawi okonda chakumwa lakwiya koopsa ndi malingaliro omwe mabungwe ena kaunena oti pakufunika malamulo oletsa a Malawi kumwa mowa pa nyengo zina.
Pothilira ndemanga pa nkhani yomwe ife a Malawi24 tinalemba yoti bungwe lina lomwe si la boma la Drug Fight Malawi likupempha boma kuti lichite machawi kuvomeleza ndondomeko yoona za kamwede kamowa yomwe pachingelezi ikutchedwa National Alcohol Policy, a Malawi anasonyeza kuti ndi osakondwa kuti anthu ena akufuna pakhale malamulo a padera oona za kamwedwe ka mowa.
“Linotu si dziko la chipembedzo chinachake, musayese ndi la Chislamu kapena Chikhristu. Tisiyeni tizipyoza mowa wathu,” wina analemba monyangala.
“Aaah mukufuna mudziko muno mukhale anthu ochepatu chifukwa tonse a mowa tisamukila ku mayiko amene kuli mowa,” wina anaopseza motelo.
Wina popowa kulankhula zambiri, anangonena kuti: “zopusa zimenezo!”
Koma mkulu wa bungwe la Drug Fight Malawi amene akutsogolera mabungwe amene akufuna kuti pakhale malamulo okhwima pakamwedwe ka mowa, a Nelson Zakeyu ananena kuti cholinga chawo ndi chakuti boma liteteze anthu ku mowa, makamaka a chichepere.
“Boma likuyenela kuvomeleza ndondomeko zatsopano izi zomwe zikukhudzana ndi kamwede, kagulitsidwe ndi kapezekedwe ka mowa. Cholinga chake ndi choti titeteze anthu ku mowa, makamaka achinyamata amene akuonongedwa ndi mowa,” anatero a Zakeyu.
Koma mawu awo sikuti akondweletsa a Malawi amene akuoneka kuti amakonda chokumwa chawo moopsa.
272 Comments On "Musaletse mowa; a Malawi akwiya ndi malingaliro ofuna kuletsa mowa"
-
Chokani apa ma soberman inu.Beer imwedwe basi, asakufuna asiye!!
-
drink beer to save water
-
Ndalama zomwera mowa zimakhala zake.munthu akhoza kumwa mowa nthawi yimene akufuna as long as drinking joints are open
-
Boza
-
lie malawi24
-
Mukweze kwambiri mowao osatikuletsa anthu kumwa, monga momwe amapangila ku sasafulika
-
Asiyed ine ndikugwilizana nazo chitukuko chikubwelela mbuyo kamba mowa fuck Malawians
-
Mmalo molimbana ndi njala, matenda nsanje kuonjezapo umbuli. Basi akukamba za mowa. Ndimadana ndi ZAUSILU
-
Mabungwe kusowa chochita.ntchito zoti akhoza kumagwira zikuwasowa
-
Zibwana ai muzatilemba ntchito kodi mukaletsa mowawo. Zopusa zanuzo tatopa nazo inu amabungwenu
-
kkk mw moto kuti buuuu. musamwe mowa koma iye akumwa mowa odula. kkkkk ife tizimwa kachasu emweyo. nakhanso aligulu lamowa. mw watani
-
Ine sindimwa mowa,koma mukukambazi ndizankutu.amamwera zawo osati za boma ayi,vuto lanu ndi chani?mmalo moletsa mathanyula,zantiii
-
Kumowa kuli phindu lanji?ena aumati atamwa atagona akumalota akukukuta chinangwa apa akudyelela pamphasa kkkkkkkk zopusa basi
-
Mukulimbana ndi mowa zaziii mmalo moti mulipemphe BOMA kuti lipemphe kumaiko akunja macampany ochuluka kuti ulova uchepe mungokakamila kulima heee koma amalawife.
-
bawa nd deal
-
Timwe tlezele tisaxukexo.
-
Ndiye matsire amachita madzulo?Leave beer alone! Wachitukuko ndi wachitukuko.Inu simuwaona ma sober ali pa bawo mmawa,umphawi uli thoo
-
tathanani ndi mavuto monga #kamlepo_kaluwa wagwa pakati pathupa kkkkk mowa tizamwa mpaka kale kkkkkkk mongamso kubanda mpaka kale kkkk
-
I support the move. Ena amapezeka atalezera as early as 9:00am chonsecho nkazi ndi ana agona ndi njala panyumba. Alteast pakhale malire ma hours omwera mowa. Lets borrow a leaf from Tanzania. Nthawi yoti mzikalima mumapezeka kumowa, njala ikabwera u blame government chonsecho inuyo simulima.
-
Nde Atipase Zochita Zenizeni. Akufuna Ana Achuluke Mizimu Etii?
-
Maphunziro ndiye kuti chani, kodi tosefe tikaphunzira tnchito zake zilikuti sibola kumwa mowa. Muli makampani angati muno simukuona anthu ali ku joni akuthawa chani? Sikuti akuthawa mowa koma umphawi zikakukanikani mukunamizila mowa anyapala inu kkkkkkkkk….!
-
Mukufuna tiyambe ufiti eti??
-
Don’t drink&drive.
-
Just raise the tax and make it more expensive. …change the package no packing in small packs…..then that way beer consumption can be reduced. …
-
omwe ayambisawo ndi masoba en Kodi macompanies omwe amafula mowawu ali ndi fans yochuluka bwanji yomwe imagwira ntchito? Ndiye akaseka macompanies amenewa fans imagwira tchitoyi mutani nayo? sikuchulukisa kuba ukufuna? fuck yu all omwe mwabweresa fundo iyi chifukwa simukuganixira ovutika Koma kuzikunfikira chuma.
-
Posted in: Corruption. 4 Comments
We as Malawians, we ask President Peter Mutharika to send on force leave the seven cashgate concerned cabinet ministers. Recently Malawi Electoral Commission has suspended its top bosses to pave way for justice and this must apply to civil service and cabinet ministers or else Mutharika must resign as well.
On 29th August 2016, George Chaponda minister of Agriculture and Irrigation was chased and stoned in Mulanje by angry citizens. People started Stoning him and the function was disrupted and Chaponda had to run into his vehicle to save his dear life. People of Mulanje have rejected their own son in his homeland as they consider him to be a betrayer and a cashgate thief. Let us learn hold hands and learn from our brothers and sisters in Mulanje for unity and say ENOUGH IS ENOUGH.
These people are political thugs, they are politically corrupt to finish every little resource Malawi ever had.
Political corruption is the use of powers by government officials for illegitimate private gain. This corruption include bribery, extortion, nepotism, influence of murder, robbery of public funds etc. This government of DPP facilitate criminal enterprise such as drug trafficking, money laundering, and misuse of government power for other purposes, such as repression of political opponents and general police brutality.
Above all DPP and Mutharika are influencing bad politics, threat to elections process e.g (Mchinji elections undermined), bribing MPs to pass bills, bribing Judges and authorities in defending them over corruption (Cashgate), favouring them e,g(20 May 2014 Elections), diverting funds for food, health, development and delaying salaries for civil servants.
In politics, corruption undermines democracy and good governance . Corruption in elections and in the legislature reduces accountability and distorts representation in policy making; corruption in the judiciary compromises the rule of law; and corruption in public administration results in the inefficient provision of services http://www.dzukamalawi.wordpress.com
-
Nzuru zimenezo ndizopusa kodi zachokela pati zimenezo? Mmalo molimbana ndi njala imene ikumvekai
-
Mmmmmmm yemwe angavomele zoletsa madzi amtengo wapatali azakhala mdani 4eva kkkkkkk
-
-
Misala chani
-
Kufuna kutiona kupusa et muzikauza azikaz anu mbwelelazo
-
Mkasiisa mowa marijuana alowepo
-
Apanga bwino, si mpaka akumaposo enuwake omwe adaziyambitsa..
-
inu boma silingakwanitse apolice adziyenda pansi kukagwira omwa mowa
-
kodi kuletsa kapena kukhazikitsa time yomwera
-
Zandivesa chisoni athu ambili omwe a kukana ku lesa mowa omwe amatiso opa mulungu mulungu salola mowa salola chiwelewele ndiye mmakhala pasogolo ziko lopa mulungu ikasowa mvula tipephe mulungu zokwatilana amuna ai inu athu a mulungu tichepese mowa ai mowa okha musiye chimo ndi chimo mowa chigololo zonse ndi chimo
-
I like bhawa more than anything tiwonetsana amabungwe zopusa eeti!
-
Mpofunika kuti boma liyike malamulo makamaka pa nthawi yomwe ingathandize kuti anthu azikhala ndi nthawi yokwanira yogwira ntchito malo mongokhala malo omwera mowa nthawi ndi nthawi,umbanda womwe wakula kwambiri Ku Malawi nchifukwa choti anthu ambiri sagwira ntchito chomwe Iwo amalingalira ndi kuba akatero akamwere mowa .Koma pa kakhala malamulo zidzathandiza kuti anthu azigwira ntchito chifukwa malo azisangalalo akhala atatsekedwa taganizirani mayiko omwe tayandikana nawo monga Tanzania Ali ndi nthàwi yomwe anthu amakagwira ntchito akaweruka ndipamene amapita malo azisangalalo (boma liyenera kuyika nthawi yomwe anthu angamamwere mowa osati nthawi ili yonse)
-
I don’t drink beer and recommend drunkenness,but what i have observed is that our country,malawi,is now becoming more satanic .Why people don’t mention about kicking out homesexuality [mathanyula] and other wickedest sins from our country that claims to be a God -fearing nation?
-
Eeeeeee mwakwiya etiiii
-
Kkkkkk zidakwa kulira
-
Pamowa pokhapo musaelekeze bwanji mulese mpunga guyz?
-
Mutseke Mowa Chamba Ai Apo Pokha Tdanapo Mwamva
-
Kodi amamwera ndalama ZANU? Tazingobani m’bomamo..nkhope zokwinyikazo
-
letsan basi .akale nd 3 hrs yomwera .2-4pm.mwina malawi nkutukukako iish
-
ah kma mabungw enjw bas mukukhal bzy nd zamoa muktan kuthan kae nd njal kvta kwamages maz ah ndie mwapez kt chophwek nd bawa thanan kae nd mfans omwe ikupha malubnoh
-
Kunena zoona timamwa mowa pofuna chisangalalo Panthawi Imeneyo ndiye Munthu wakonza kuti umwe mowa masana kuti kukada uzipita nde akuletse Kuti Koma Kude Kaye kapena kuti umwe lachiwiri aziti ai koma Friday Ufulu wanga uli pati? Ku Malawi Ukapolo Sunathe.Ma Bungwe Osowa Zochita. Iyi yokha Simupeza Nayo Donation, Funani Ina.
-
I cannot Support that move of stopping the Beer because iam here iam from the profits of beer so those who are depending on it muwapatsa zochita? Inunso Mwaiwala zoti mwaphunzira Kuchokera Mukachaso?Malamulo Adziko Lino Amakomera Ndani Kodi?Mukachita bwino musaononge ntajiwa a nzanu. Mutisamale!!!
-
Akalesa Bawa ndyeno tizipanga chain enafe ndi maswazi akazi sititenga timatenga Bawa asalese ayi apeze chiganizo China koma
-
mwati kulesa chani? masewera ameneWo musayelekeze ndati musayelekeze
-
Mmmmnmnnnn sizngatheke zache zasatan zinabwera kale asiyen anthu amwe
-
Tikasiya mowa mutipasa azikazi anu kapena ana anu kt tiwakwatile?nanga okonda fanta muwatani?azinjoya okha?osakalimbana kae ndi zombe ku lower shire bwanj,maguja anu mwanva!
-
Hahahah Ndie Mwat Mufuna Muthese Bawa,? Tangoyesan Muone Tpange Mademo
-
Mowa God will punsh u
-
Ndiye mulindichikhalidwe choipatu!!angoni inu
-
Iyeyu sanamve kuti Nowa analedzera after kutuluka mchombo muja munthu wa Mulungu amene ndiye inu mukukamba chani apa mowa ndi wakale kale inu musanabadwe mudzausiyanso kambani zina apa
-
mowa uletsedwe ukupangitsa anthu kusasamba komaso unve
-
Pali Anthu Ambiri Omwe Amagwira Tchto Yopanga Mowawu Ndiye Mukawuthesa Muwathandiza Bwanj??
-
ACHITABWI MABUGWE
-
enafe kuchipatala ana tiuza kutiuza kuti tikadzangosia mowa tidzafa mutitha ndiza bwanji, mmene mumamwela mowa ma mp ma loya pa bwandilo mudzasia kubwela?
-
Ngati mwalephela kulamula dzikoli pasani anzani. Anthu anayamba kumwa mowa inu musanabadwe ndiye mkumati tiletse mowa za ziiii
-
Koma achita bwino kulesa mowa,zili bwino,
-
Ngakhale mulese koma kumudzi kwathu kokha sizingazatheke
-
Nde bwenzi kamuzu atatsegulira company ya carlsberg za ziii popeza akulu akulu ali m’bomamu timamwa nawonso sitingawatchule amapapilanso kwambiri, a Bakili anatsitsanso mtengo wa mowa musaiwale izi nde ziti
-
Amalawi munazolowela ulesi.
-
Amalawi munazolowela ulesi.
-
Amalawi munazolowela ulesi.
-
Akamanva kuti kuputa mavu,nkhomola NDE uku,akuona ngati tidzimwa chani?
-
Aletsa bwanji bawa pomwe iwoso amayakaso hvy? ndenanga ife bwa????
-
Pofunika pakhale nthawi yomwera mowa osati nthawi iliyonse
-
Kunsowa zokambirana parliament mo basi
-
Alese kaye timabungwe tangoti mbwe Ku Malawiko
-
Mukamva kuti kupusa ndiye kumeneku.mukaletse mowa kuti wakulakwirani chani?osalimbana ndiokupha alubino bwanji? Yeserani muone timatcha maliseche muonanso……
-
peter akufuna azingoyaka yekha basi!
-
peter akufuna azingoyaka yekha basi!
-
Koma Koran ndi Bible zilimo mwati zimenezo. …tiyeni tigwire ntchito apa kuzolowera ulesi basi. ..mowa mowa ndekuti chani? ZOPUSA! !!
-
Mowa,nyama,kankazi kali pambali..ndye angoni amenewo. Ife sitingasiye chikhalidwe chathu
-
AULESEDI NGATI AMAKHUTA MOWAO UNGOLESEDWA BASI
-
Chamba ndi makobili alesa bwanji?Halmitone
-
mowa muli economy
-
mowa letsani!!! nose amene mukut mowa ndinu vitsiru simudziwa matendawa amafala kwambili kumowa? y mahule saima pa stage ya bus kusaka amuna? amapita kumowa coz amadziwa ndikumene kuli vitsilu vizawo. mowa ndigwero laumphawi mudzaziona tintchito/biznz mukudyadilato tikadzatha. mowa aletse bas, kaya tizimwa mobisa~ usat uzingopezeka palipose ngat frozzy ayii!!
-
inu ngati simumwa zanu. enafe mowa timaukonda. mukuti tikaweruka kuntchito tonse tidzikaunjikana m’mabawo? musandikwiyitse
-
Suputi at its best
-
andionjeza bwanamkubwa
-
-
ine ndiziziphikira kachasuyu bas
-
kkkkk km Malawi wayambisa ndindani mbwelela zimenezo? hahaha kaya zanu izo ife tizikamwa (KACHASOA) ok
-
Mowa sulepheretsa chitukuko ndipo ambili olemera ndiwomwe akumwa mowa mukamati mowa umasawukitsa inuyo zangokuvutani nkhani simowa kopusa kwanu mumati zikukuvutani kamba ka mowa
-
Oky lensani chigololo not mowa!?!!!
-
Bwanji osakwiya ndi abale anu amafa akamwa mowa osadyera aja?zazie
-
Ayambe athetsa kuzima kwa magetsi ndi kusiyasiya kwa madzi
-
ndalama zimene amamwela mowa sizikukhuzani amabungwe inu,zingoadyerani azungu kunjako,muli ndintchito zambiri zoti mupange mzikomuno.Mowa anayambisa ndi makolo athu kale ndie inu lelo ndi lelo mulese,tapangani kae za albino amene miyo yao ili pa ciopsezo osati zamowazanuzo
-
Ngati akufuna athetse Beautify Malawi Trust chifukwa utchisi plus defforestation zafika povuta
-
aaaaa chamba eti! osaletsa sex bwanji? wts th different
-
anthu amenewo asatenge malamulo akunyumba kwao awaike mdziko muno, bola #chanba nzoveka ndiye atilese kumwa #mowa afuna tizitani tiyambe #ufiti, muuzane mwanamizana mowa palibe uyo angaleke , ndibwerezeso mowa sitileka kumwa
-
Muletse Mowa, Walakwa Chani?
-
Mowa ndioipa inu even the bible or qouran imaletsa
-
Letsani mowa akumwa ndi ana omwe. Mapeto ake mukulephera fulfilling conjugal rights
-
anthu osamwa mowa amakonda izi..UHULE..NKHANZA..MABODZA.kungotchurapo zochepa,nde apa anganene zanzeru?beer ndi deal.
-
Umbombo Bwaa
-
eya ndinaiwaladi @ jose,munthu wanzeru sangadane ndi mowa.
-
-
ndiye tidzimwa chani tikasangalala ?
-
Kkkk asova waulesi gwaulesi sizikugwilizana
-
Asiyeni Amwe Aiwale Umphawi Wao
-
Asiyeni Amwe Aiwale Umphawi Wao
-
Zaboza Waulesi ndi Waulesi mowa Tinayamba. Kumwa kalekale kamuzu alipo ndiye mukuti chani
-
Mwakhuta eti
-
nawoso ndzidakwaa aletsa bwanji ndziko lit analesa mowa komw samamwa mpaka lero!! bungwelo kuliso zidakwa heavy lesan tiwone osamalimban cashgate ku hillko kupusa etiih kukamwa woyankhulawe
-
im nt a beer bt galu aliyese ali nd tsiku lake!! chtukuko akucta kma kulesa mowa dis can’t b gd way to solve the prblem we hv nawoso aleke kudyera masuku pamwamb pa anthu osawuka nd makape a mabungwee
-
Muyambe mwamanga Kaye azibambo onse osamwa mowa chifukwa iiii nduaumbombo kwambiri amathawa ana kukamwa tea mu tea room wamkaka ndi sikono.
-
Mukufuna kuti wonongera sogolo lathu ife zidakwa….
-
Inuuu asiyeni aMalawi nawo azizipepesa.Abale maiku enawa antu angoledzela daily koma angopitilizabe kulemela. Mowa siugaletse chitukuko chadziko. Ngati lililosauka ndilosauka basi. Pezani njila ina yoti antu achite kuchepesa upawi. Asiyeni antu osaukawo nawo azizi pepesako
-
Kuletsa mowa? iiiii usawi chichi? Tiyenda maliseche muona mutidziwaso. Walakwa chani mowa wabwinobwino?
-
mukanalesa mmbuyomu bwenzi anzanga ambiri asanafe komanso Edzi nsanaitenge kkkkkkk
-
Which NGOs?they found brewing beer,drinking beer,hardworking….Remember We Are Old Now Aged 51.So What?
-
mowa asasiye kupanga mukasiya tizitani?
-
Kkkkkk drug imadula hevy koma anthu amaipezabe nde mowa oti wa polisiso amamwa lawyer amamwa ka ndi Mr President ndunena pano ma grass awiri amwa kale nde mwati mwaletsa? Hahaha
-
ngati kumaloto!
-
maybe ngati mungakwanise I rest case
-
Kumwa ndi kumwa basi. Short way mungotipha basi,osati mukwanis
-
Unless Mr Peter stops drinking we can’t stay away from liquor.
-
Maganizo abwino asiye ndikupanga ndithu coz anthu ambiri aonongeka ndimowa maka ana achichepere kwa ine ndikuti muyesese asiyilethu ndipanga vyimowavo paja ndikaviona ndimakhala ngati ndaona bb la agalu
-
Mulesa bwanji Vinyo kt asamamwedwe,bwanj osaletsa opangawo kt asamapange ?,,,,Komanso ngat mumatipasa ndalama zokamwera mowazo Tisiya
-
Zikuoneka kuti anthu tonse tikukambapo zamowa pamalo ano, tingapanga mpikisano ulankhula kosatherapo ngati titakumana pamodzi (debate). Zidakwa zikuoneka kufika potukwana KKKKKKKKKKK
-
Nkhani imeneyi msaivereso ndithu
-
Mukundikumbukirabe anthu adzidzandithandiza chiyani Tsopano
-
ukamati wa ku zomba chani
-
Zotengeratengerazi muziona nzotengera zake. Khanundu eti
-
Paja chambanso ndi cholesedwa koma timasutabe nde you think mowawo tingakanike kumwa?? hahahhà mukunama amabungwe ife simungatiletse chimene tkufuna coz dolla ndi yathu! i rest my case
-
thy hv to start wt sex
-
thy hv to start wt sex
-
eti eti aise…si bho! anyamata a chakumwa timatcha basi
-
-
Apa pokha amabungwe mukutidelera,pankhani yamowa yokhai pafunika referendum timve maganizo aaMalawi.Chifukwa mowa ndi source of income kwaanthu Ena.Ndiye mukaletsa zizangoonjezera umbava ndi umbanda,chitetezo chovunda kale.
-
Hello my name is john I want to give a testimony about my HIV virus that was cured by a great spell caster. Since last 4years I have being a HIV AID patient. I never think I will live long again and am so grateful to Dr sule who help me cured my HIV AIDS last 3 weeks. I was in a great pain so I told one of my best friends; he told me that there is a great spell caster that can cure my VIRUS. I asked him if he had his contact, he gave me his contactl, I contacted him he talked to me and he perform the necessary things and sent it to me through corrier delivery company and deliverd to me at my place and he told me that after two weeks I should go for a test. Which I did, when the doctor told me that am now a HIV negative I couldn’t believe myself I went to see another doctor the result was still the same, I was human on planet earth, so I emailed him and thanked him. Please if you are having a similar problem please visit him/contact him via whatsapp +2348162447651
-
mowa mukuletsa chifukukwa chani kumowa2 timapewa zambiri komaso mbamva zichuluka
-
Ndakaika ngati zingatheke unless mutawapezela chakumwa china chokhala ngati mowa komaso choledzeletsa otherwise mutiuza ndinu zochita
-
aaaaaaaaaa koma zitheka malo mot mulimbane ndi anthu amene akupha alubino mufuna muletse mowa mayazi kulibwino ngat zakunyasani osangosamuka bwanji ndi
-
Mukupanga masewera eti mulese mowa zausilu eeeee ndye pavuta mukufuna tizigona sober tizilota njoka amabungwe pliz mulese ana anu ndzizukulu zanu ndapota nanu
-
tangovomelezani kuti dziko lathu lasaukisisa basi,walakwachani beer?
-
Mabungwewo ayambe amanga mahule onse kenako kuletsa chamba akakwanisa aletse mowa
-
Koma pali anthu ena moti akapanda kumwa mowa amadwala boma liwanganizila bwanji amenewa?
-
Inu mukuzinamiza kuti Mmalawi ndiye odziwa kumwa mowa? Boza pitsno pa Zambia ndi Kenya mukawone anthu okumwa mowa. Ngati Malawi ndi dzilo LA anthu okonda mowa bwanji samawinako chokho cha ziko lomwe lamwa mowa kuposa maiko aku pajatu ndi kumwera limene imakonda kuwina ndi Zambia kapena Kenya
Asiyeni anthu asangalare ndi mowa palibe chifukwa
Inu thanani ndi anthu skins
-
Mukaletsa mowa ndibwino muletsenso anthu kusakwatirana cz enafe mowa nde akazi akunyumba
-
My name is Bogadi kgaogano and this a testimony of how i became HIV NEGATIVE, i have been suffering from HIV for the past four years, i have spend a lot of money finding cure for HIV/AIDS until i found this true man who cured me completely with his powerful herbal medicine, i have tried different means to get this virus out of my body, all the possible ways i tried did not work out for me, i came across doctor olumo through some amazing testimonies concerning how Dr Olumo has cured different people from various kind of sickness like HERPES,HIV/AIDS, CANCER, with the help of his powerful Herbal Medicine, so i was encourage and i contacted Dr Olumo i told him about my Sickness, He told me not to worry that he was going to prepare some Herbal Medicine for me, after some time in communication with Dr Olumo he finally prepared for me the herbal medicine which he sent to me through courier service and he also gave me prescriptions on how to use it, after taking the Herbal medicine for some days, i went for test to confirm and the result was totally negative ,i went for test again in a different hospital still the same negative , Today i am fit and healthy to live life again, I am so happy for the good work of Dr Olumo in my life, if you are having a simillar problem kindly email HIM on { doctorolumo@gmail.com} OR CONTACT HIM WITH HIS NUMBER OR CHAT WITH HIM ON (WHATSAPP) (+2348138956767) together we can live an HIV free life.
-
Mabungwe ena ndi zisende zomwa madzi ometera, zidepete zenizeni, zisilu zotheratu. Pa mavuto onsewa omwe a malawi akukumana nawo mwapangapo chani? Kuphedwa kwa albino, mathanyula, njala mwapangapo chani. Ndiye lero mumvekere kuti mukufuna kuthesa mowa umene loti ndi nowa amapapira. Olo mutandithira doom kamwa sindingasiye kunyopola bawa.
-
Read the post before making full comment. Sakukamba zakuletsa ku mowa. Akukamba za nthawi yomwera mowa. Anthu ena amapezeka atalezera as early as 9:00am. Nanga ntchito za chitukuko akagwira nthawi yanji? Nanga chakudya cha ana ndi nkazi panyumba akafuna ndani? Imagine mwamuna waledzera 8:00am koma nkazi ndi ana agona pa line ku admarc for 2days fighting for 5kgs maize! Kumaganiza polemba ma comment ena. Borrow a leaf from Tanzania. Analetsa kumwa mowa morning hours and ku Tanzania kulibe njala…wamva m’bale??
-
Inde ndava
-
-
Uletsedwa kumwa mmawa i support the idea.
-
Ask other countries they are getting rich bcoz of beer inu koma kuba amalawi aaaaa
-
Ndalama zomwe akuba andalewa misonkho yake yambiri imachoka kumowa nde mukuona ngati angalore kuti mowa authese…cash gate nde mowao
-
Asowa zokambilana ama bungwe amenewa akalmbane ndmowa zilnd phindu lanj cifukwa ena mwaio asyasya mowa nde bas atpatse phuma enafe?timwabe mikala bongo
-
zidayamba masiku awo….. Padziko pali anthu opatulika, inu ndindani kut mukaletse mowa? Pamanu…… Mwxiiiiiii…….
-
Aaaa musaletsedi mowa enafe kuti tisiye mowa ndiye banja litha coz mukhala ngati mwatipatsa mankhwala olela.
-
Mowa usalesedwe anthu ena akangosiya kumwa mowa ndimathelotso amoyo wawo
-
Yap Yap Yap Yap Yap! Mmajamo Mmajamo Kkk
-
-
Zautsiru
-
Zoletsa mowa-zo nde zausiru..! Ngat mwakalamba mungomwalira basiii..!! Zoletsa mowazo nde zachamba kwambrii…!!
-
ngati akufuna kulesa mowa atipase ana awo akazi tiwakwatire mmalo momwa mowa tiziwakwata kkkk
-
Maganizo ochepetsa kumwa mowa apangidwe. Amene akwiya ndi zimenezo ndi adani a chitukuko cha Malawi. Dziko silingatukuke ngati muchuluka zidakwa, a ulesi, a bawo, ntchuwa ndi a miseche, atambwali a ndeu, akuba, a katangale ndi ziphuphu. Zinthuzi zimaendera limodzi. Tiyeni tigwirane manja tiletse ndi kuchepetsa maka mowa. Mowa ndi wabwino pa nthawi yake. Osati kuchoka m’mawa mpaka m’mawa wa tsiku linali. Hmmmmmmmm…. Zoona????
-
Nanuso inu… au tryng tu potray that in thoz rich countries the things u mention doesnt exist????? Jst blv in wat ua my brother.
-
We are talking about Malawi. If you have nothing to say just keep quite. It looks you are big hearted and always fighting oeople including your own wife. Change your mindset!
-
Madimbo. ..wakamba zanzeru
-
Ngati muli ma sober man zanu zimenezo :V chakumwa chimwedwe mwaufulu apa alah
-
masoba man ndiamene zikukubowani ndimamwela ndalama zanga mwanva
-
Kuletsa its really shows how primitive malawian we are sizikufanana ndi kupedza nzeru yopezera chuma cha dziko, i can agree atati mowa wa spirit okha but not mowa onse zachamba eti
-
Iwe #Madimbo?,,,,,mukutichitisa manyazi mwamva eti,,,kodi muzazindikila bwanji kalowedwe kandalama mziko mwanu? Pamenepo ainiwakenu mukuti mwaganiza mwanzeru pamenepo uku ndiye kusowa chochita amalawi uku,,kutha nzelu,,
-
ine ndimamwa and i live a happy life, ana anga amapita ku school ya bwino so whats wrong with drinking, am a cross boarder business man and i pay tax,hahaha ngati simumwa zanu zimenezo,,
-
Ukunamatu iwe kuyaka,ku blaka ndizmene tmakonda.iwe ndmfit et?mowa muletse,koma mudzindphera mtundu wanga ma albino sichoncho?galu
-
-
Kusowa zochita eti
-
Mugule mawunyolo ochuluka kuti mukwanitse kutimanga
-
Eeh,mutiphweteka .ndife anthu amowa
-
Mowa kwa omwe amamwa ulibe tchito.ubwino wamowa ndikuchotsa munthu pa umunthu wako,kukusupula kumaso,pena utaumwa opanda kudyela umafa. phindu kumowa lili kuogulitsa bcoz it get a proft
-
ngat mungaletse mowa ndi bwino kut Marijuana mulolezeso tizisuta mwaufulu… Nanga monga kwa munthu wamuna azitan. Kumowa timapewako zambiri.. Mukundiuza kut kulesa mowa aliyese azakwanitsa kulipira ma college mene mwakwezawo.?
-
Ganja yemweyo wakwana koma bawa ndiye mayaz njeee mpakana tikumatchirani
-
Mukangoletsa tipanga ziwonetselo muwonatso (NDALAPA NGWAMBILI MUNDIPATSE CHIBUKU NDICHIMWE
-
Enafe A Chipatala Ananena Chekecheke Thwaaah, Ukangosiya Kumwa Kam’mapewa Uzasiya Nthaka, Nde Amabungwe Atithandiza Bwaa Pa Human Rights Yathu
-
Letsani nyasi zimenezi ndithu. Tinamwa zinatikwana.
-
Koma guys kumakhala serious eti. Malawi ali kale ndi mavuto ambirimbiri. Ena mwa iwo ndi awa; njala, kusowa kwa mankhwala, umphawi, #Kamlepo_Kaluwa, kusowa kwa ntchito, kusowa kwa madzi ndi magetsi angozima. Pongofuna kutchulapo zina. Ndye amabungwe nkhani ya chakumwa ichi cha mtengo wampesa sinkhani ayi. Tiyeni tithane kaye ndi mavuto eni eni monga kamlepo kaluwa yemwe watigwela pakati pathu. Zikomo. #wodandaula
-
Ndimayesa chi khristu chimati mowa ndi tchimo, nanga bwanji a khristu akuyikira mowa kumbuyo? Hypocrites!!
-
AMabungweadali ndi maganizo abwino kma tikati tione kwathu kuno padakhala kuti Employment siyimavuta ndikadavomerezana nao kuti Mowa uzimwedwa kuyambira 17:00 PM kma tikatiso pabwere lamulo limeneli Umbavaso ukula chifukwa tchito kwathu kuno ndiyosowa.
-
Ayerekeze aone
-
Mayiko anzathu mowa umamwedwa madzulo ku m’mawaku anthu akagwile ntchito munthu angakalime ataledzela mowa asaletse ayi
-
Ngankhale malemu sakadalora zopusa ngat zimenezi, mukumaganiza zopusa ngat zimenezi chifukwa simumamwa bawa.
-
Letsani wazugubu zama 5litazi uja
-
OK!! Mabungwewo akuti ndibwino kuletsa mowa osati mathanyula? Asiyeni a mowawo, oweruza siinu koma MULUNGU
-
kuletsa kumwa mowa sizingathe,koma kukoza bwino masiku omwela mowa zitha kutheka.monga kumwa mowa friday,surtuday,sonday bola cifukwa malawi waonongela cifukwa cha mowa.
-
Mowa waononga bwanji Malawi?
-
-
Zachamba Basi
-
Mukuletse mowq mukufuna tife ndi matenda cchoncho?
-
No ways
-
what are they gonna do with Chibuku & carlsberg employees? nanga onse ogwila kuma bottle store s across the country
-
Kkkkkkk koma kumeneko, lest see. with the world of lies.!
-
Kodi amagula ndani? Kodi boma linagulapo mowa kupatsa anthu? Even we can have drought have u ever heard kuti kumowa kwalowa drought? Letsani katangale wanuyo. Kodi ufulu uja wapita kuti? I thought everyone has a right of choice. Mwasowa chochita. Drought yalowa mubrain momwe.
-
Ha ha ha ha!! demonstration iji yoyenda mbulanda, idzachitike basi mpaka azagive, kuti tasiya zoletsa mowa iyaaa!!!
-
Aaaa palije wangaleska moba mumalawi. Moba tizamumwa mpaka kuchigotez cha chalu ise.
-
TISEKE KWAKANTHAWI KOCHEPA
Nkazi wina amafuna kumuyesa
mamuna
wake…. Analemba ka note
nkukasiya pa bed
iye nkumbisala pasi pa bedi…
kanalembedwa motele:” Ndanganiza zopita kaye
kwathu
kukapuma kwa miyezi iwiri,
Musale bwino!”
Mamuna uja atawona kapepala
kaja analemba mawu ena kuseli kwake. Kenako anatenga
phone yake……(mamuna pa phone)
“honey
Ndikubwera pompano
Ndizakutenge,
pumbwa uja wapita kwawo ati mpaka miyezi iwiri
Ndiye tinjoyatu!” mamuna uja
atasitha zovala ananyamuka
kumapita.
Nkazi anatuluka pansi pa bedi paja
misozi ukuvumba m’maso
ngati mvula. Anatenga kapepala kaja
kuti
awone zimene mamuna uja
analemba kuseli
kwake……. Kunalembedwa kuti: “STOP PLAYING
SILLY GAMES HONEY, MIYENDO
YAKO
IKUONEKERA KUNSI KWA
BEDIKO. TELEKA TEA
NDIKUKAGULA ZOMWELA
-
Alese mowa kma umathanyula azilola? Akuziwa kt even mugabe game imeneyo sangailore? Mbuzi imeneyo.
Sitinayambe kumwa pochita kumenyera ufulu ngat zqumathanyula zqwozo
-
Potirizani amabungwe inu mowa usamwendwe wamba wamba or uchotsendwe kumene
-
kuxowa zoletsa?
-
Mukaletsa mowa nanga ifeyo ogwila ntchito kumowafe mutitani Zopusa basi muyelekeze
-
-
m’malo moti athetse njala akulimbana ndi mowa,koditu iwowa alakhula fundo zomve akamwa mowa,ndiye akaletsa mowa azayamba kutukwana,
-
Mbwelera.Com
-
amalawi akiya omwewo
-
Muone athu Aku malawi ambili ndi osauka ndikupanda zeru mumangokhalila Kachaso ma presedent ose a kumalawi anali zidakwa mutukuka bwanji azanu amagwira tchito kuti atukuke inu magwira kuti mukabwe Kachaso fuck malawi
-
kkkkkkk Ndiye ife! tizitani?popeza Enafe! Zovulavulazi Sitimazitha kwenikweni. Musatikhomelere please kkkkk.
-
Enafe sitimamwa mowa komano nkhan iyi siyowona amabungwenu ngati zochita za sowa pezan zina not kuletsa chakumwa cha anzanu mdziko muno muli mavuto ambiri bwanji kulimbana ndi mavuto amenewo kuti athe musalimbane ndi mowa’.
-
amamwera kukamwa kwanu mulibe ndi manyazi womwe
-
Zoona aganiza bwino aletse bas
-
ndpo asayelekeze zopusazo
-
Bola muletse ndale
-
Kuletsa mowa ndiye amene amaphunzitsa ana ake ndi ndalama zogulitsa mowa ali pavuto. Ana saphunzila school. Vuto lalingono lipangitsa mavuto akulu. Tangolimbanani ndi ana amene mumawapeza kumowawo basi.
-
Eyyy amabungwenu,,,tamangani malo osamalira ana amasiye
Tayesani kupeza njira zothesera katangale/ziphuphu
Tampezeni njira yoti okalamba ndiolumala akhale mwamtendere mdziko mwawo
Tatenganipo gawo loteteza abale athu achi alubino!!
Mowa wayambira kumtunda kukasilizara kapolo nde muyambira pati????
-
Ngati asowa zochita ayambe ulimi
-
Aletse kumene kuledzera ndi matenda zimvereni chisoni.
-
Matenda anji?Malungo kolera?Mankhwala ake ndi chani?Mbwerera apa ayi.
-
Kumeneko kulilira kabanga? Kkkkkkkkk
-
-
It is a good idea to have regulated period of drinking beer because I have seen some drinking joints that open like groceries. It is surprising that people patronize such places as early as 7am and you wonder when such people make money for drinking and fending for their families. It is therefore important that such wasted time should be devoted to developing our national economy.
-
Nonse osamwa khalani chete nkhaniyi sikukukhubzani.komanso sizingatheke kuletsa mowa mapeto ake Angonife mutishosha dala.
-
Amalawi Ake Akwayawo Ndani Nawe…Watifunsa Kaye?
-
zamanyiii ayilikize ife wathu ndi mowawo
-
Ife tikasangalala ndie kuti tamwa mowa ndie mukaletse sizitheka simenezi
-
Aletse mowa chifukwa Chani? I Tchulani zifukwa zomveka bwino 100 zoletsela mowa
-
Kkkkkkkkk mwasowa zochita amabungwe eti
-
Mavuto ndiambiri dziko muno bwanji osathetsa mavuto enawo ndizosatheka ife nde ayini a bawa paka tsiku lobwera yesu
-
Guys 12grand mundipasa phone yanji?
-
NOKIA 5110
-
kkkkk asa
-
-
aletse mowa siwabwino aletse chifukwa amalawi ndianthu osaganiza kale bwino pachibadwidwe chawo amakanika kuganiza zinthu zoti ziwathandize paokha ndiye akaonjezera mowa zimaonongekelatu amachita kukanika kulipira fees za ana awo ku xul kuona ana ambili anafika fom 4 xul,,,, koma akukanika kupanga cos chifukwa bambo pakhomo akuti zake ndalama ndizomwera mowa choncho ana anthu amenewa omwa mowa ndizimene zikumakhala mbava zikuluzikulu chifukwa sizikupitiliza maphuziro zikumangoyambaso nazoso kumwa ngati abambo awo …
-
Uyankhula mbwelela bwanji munthu wa mowa umamu dziwa iwe munthu wamowa akamapita ku mowa amakhala kuti chili chose wapanga kale zaku nyumba kwake nde pali anthu omwetsedwa mowa ndi amene uku nena iweyo amakhala kuti kwawo sana pangekali kose amango bwela ataledzela panyumba nde aja amawa danda ula kuti akungo ledzela sikuti amakhala amwela zawo ai
-
inu Malawi ndi dziko laumphawi kuti muonetsetse makomo ambili kukacha amamwa tea opanda mkaka bola ali ndi sugar kusonyeza umphawi akakhala bonya ndiye ndiwo zimene zasamala makomo ambili kumalawi ndiye pa lyf imeneyo muzimwelapo mowa kumati mukunjoya ?
-
mulibe mfundo inu iyaaah ife tmakhala ndi nzeru tkamwa bawa iwe sukuziwa…….uyambe lero kumwa wamva
-
ndinu ana inu ndi mpake mukuchemelera mowa muzitifusa ife tinayamba kumwa mowa chibuku chili pamtengo wa K15 tinasiya uli pa k150 mowa ulibe chitukuko chilichose mowa umakupatsa courage zauchitsilu umatha kukupatsa mwano kumayambitsa ndewu chosecho ndewuyo sungawineso umakhala unagobola kale ..mowa umakupatsa chilako chogona ndi mkaz chosecho mphamvu zokwelera mkaz ulibiletu unagobola kale …muzaziona ndinu ana simunakhwime pa mchombo mwangoyamba kumene kuuva kukoma mowa
-
Mmmmmm
-
kkkkkkk ine ndine m’Malawi koma ndimamwa mowa & zonse ndimakwanitsa ndimaposa osamwa mowawe.kungoti ambili kulakwisa kanenedwe am ngoni and ndiyenera kumamwa mowa ndikakhala free
-
ndalama yako sungapange nayo mpikisano ndiine ndalama yanga iweyo singakupindulire olo nditakhala ndi ma million..chimodzmodz ndalama yako iweyo olo utagwila ntchito yokumba chimbudzi ndikukulipira ndiyako ine singakupindulire panjira iliyose
-
Kodi mukuti chani inu akatsonga?
-
Mowa athetse lero, ndi angati apezeke pa ulova ku makampani ofulula mowa? Ma Trading Centre opanda ma Bottle Store ayima? Ngati zomwera zinakutherani, khalani chete apa!
-
ndikuti musamakonde komwa mowa muzafa osauka choncho mulilimo ndiye maliro a inu anthu osauka amazuza ife andalamafe..
-
inu achina #mwantisi mukutupa ndi mowa koma mukuuchemerera ife tatopa ndikukumba manda ..
-
iii koma mowa aletsed, ulibe phindu
-
aletse ineso ndizayenda mumsewu zionetsero zovala mowa aletse Basi ..
-
Ife tizimwabe, mwanva? Osalesa mabungwe bwanji?
-
panja mtundu wakatsonga umakhala wamakani,zakumtundu kwanu osamabweletsa kuno kupusa eti, unava kut olemera samafa? Maxson Mbendera,Bingu,kungotchulapo ochepa,Mabus amasiyewo munyadira kut muli ndi chumawo? Demmmeet
-
mmm gyz kuyankhula kuti musiye mowa chifukwa mukamafa mumazuzitsa ife anthu a pheee ndiye kuti ndikulakwa ?
-
-
Ndipo ndifebe okwiya kamba kamanong’onong’owa…Malawi hav so many problems as of now rather dan ds isue yoti somhw ikuthandza boma financially…gues how much chibuku breweries…calsberg..ie southern bottlers contributing to nation develop in sports..health & da like…how many pipo ar stil employed from ds companies coz of mowa brewering…somehow opanga fundo zoyendetsera dzikowa akumakambirana ataladzera beyond or iwowo akufuna atasiya nde aganiza zotero…komabe sitiwalorera kudza nd mfundo za ziii…tidakakondwa nao mowau…coz za bible izi
-
Aku letsa mowayo mumu uze pantumbo pake akaletsa mowa tizi panga chani zaku n.nyelo zimenezo aletsemowa aku phuzila ku esa zida koma sizitheka muziti ama bungwe akufuna ma hule ose awa pezele mabanja nde abweletse ma hule atsopano munmalo azi sangalalo osati tingave zomwe nkhutu ku ve ina iku bwela ndi fundo zopoila akamati dziko anthu aku sangalala amanena chani mesa mowa wo popanda mowa ndepanga khale dzikoso zandi nyasa ndima phuzo ndaikawo ngati angathe kuona andi hale ku inbox mwana ophusayo
-
are u crazzy.know God today my brother
-
umenewo nde mowawo!
-
Za chamba eti
-
Aletse fanta ndi coca cola zimakhala nda cid nkati
-
-
Hehehe kma ndiye amabungwe mwasowa zochitatu.kma mumadziwa kuti enafe kt tigwire ntchto bwinobwino timayendera mowa or kt tigone turo tabwino ndi mowa omwewu ndiponso kt tilankhure zomveka pa guru ndi mowau?aaa stop that nosense..
-
u must be aborn again.dont be proud of bear my man think about life after judgejent
-
Tiyenda mbulanda iyaa fodya et
-
mmmmmmmmh Zafika apa…..dd jesus not turned water into wine?what is wine?
-
Tell thm zausilu basi
-
A Stevie Kaliati!Zikomo. takumvani.kma ine mowa ndi tea wanga
-
kkkkkk tayerekezani kuletsa mowa muone…… timuuza winiko kuti tiyendenso maliseche pamseu iyaaaah
-
ndifunse nawo guys..kodi kwa amene samamwa mowa ndichani chimene amanjoya nacho?
-
Ufiti
-
Kikikik owo??
-
wanditha man , I don’t consider mowa a sin , but things pipo do after kumwa mowa hahaha
-
@Sam nde wati kut uyankhule zomveka umafunika kut umwe¿¿¿¿¿………nde apa ukuyankhula zaziiii tiziti sunamwe et? (just joking)
-
Andrew!kkkk Bawa ndi deal
-
Ur ryte stv, seems walemba utangolawa kkkkkkkkkkkk
-
Ur ryte stv, seems walemba utangolawa kkkkkkkkkkkk
-
-
Masachet lesani kumene
-
Chitsiru
-
Kkkkk…koma yhaaa
-
Manyi ako!
-
-
aletse mowa chifukwa chan? amakupempheni inuyo ndalama zomwera mowa? mmalo moti mzilimbana ndi za mphindu mkulimbana ndi za ziii ngati izizi,, kusowa chohita etiiiii
-
sanalakwe
-
khwimisani kapezedwe ndikagulitsidwe ka mowa basi koma zoti anthu asiye kumwa mowa sizingatheke…..
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Kenya
Elgeyo Marakwet Rd
Kilimani area near Adams Arcade
NAIROBI
KENYA
+254 20-387-3211
+254 20-387-3212
+254 20-387-3213
Kuona Malo
Lolemba mpaka Lachisanu
8:00 a.m. mpaka 11:00 a.m. ndi 1:00 p.m. mpaka 4:00 p.m.
Nthawi yonse: Ola limodzi ndi hafu
Zimene Timachita
Timayang’anira ntchito yomasulira mabuku ofotokoza nkhani za m’Baibulo m’zinenero 10, kuphatikizapo Chinenero Chamanja cha ku Kenya. Timajambulanso mavidiyo ndi zinthu zina zomvetsera m’zinenero za ku Kenya. Timathandizira pa ntchito imene Mboni za Yehova zikugwira m’mayiko ena oyandikana ndi dziko la Kenya.